Βίτσας: Στα τέλη του 2018 η επιστροφή αναδρομικών στους στρατιωτικούς - Ειδήσεις - νέα - Το Βήμα Online\nΒίτσας: Στα τέλη του 2018 η επιστροφή αναδρομικών στους στρατιωτικούς\nΤο τελευταίο δίμηνο ή τρίμηνο του 2018 θα ξεκινήσει η διαδικασία αποπληρωμής του υπολοίπου 50% των αναδρομικών στους εν ενεργεία και εν αποστρατεία στρατιωτικούς, δήλωσε ο αναπληρωτής υπουργός Εθνικής Άμυνας, Δημήτρης Βίτσας, αναφερόμενος στην απόφαση του ΣτΕ για τα αναδρομικά των στρατιωτικών.\n6 Φεβρουαρίου 2018, 16:27 Ενημερώθηκε: 6 Φεβρουαρίου 2018, 16:27\nΣυγκεκριμένα, ο αναπληρωτής υπουργός Εθνικής Άμυνας γνωστοποίησε ότι «στο τελευταίο δίμηνο ή τρίμηνο του έτους, μετά τη λήξη του μνημονίου, οπότε θα έχουμε γνώση των δυνατοτήτων της ελληνικής οικονομίας, θα ξεκινήσει η διαδικασία αποπληρωμής του υπολοίπου 50% των αναδρομικών στους εν ενεργεία και εν αποστρατεία στρατιωτικούς».\n«Πρόκειται για ένα ποσό της τάξεως των 450-500 εκατ. ευρώ, μαζί με τις προσαυξήσεις, που θα καταβληθεί σε 36-48 μηνιαίες δόσεις και το ποσό θα προστεθεί στη σύνταξη ή το μισθό του στρατιωτικού», διευκρίνισε ο κ. Βίτσας, μιλώντας στο ΣΚΑΙ.\nΠαράλληλα, παρατήρησε ότι οι περικοπές του 1,5% που επήλθαν με το νέο μισθολόγιο λύνονται με τα επιδόματα που χορηγούνται.\n«Υπάρχει σκάνδαλο στην υπόθεση Novartis»\n«Να είναι όλα στο φώς» επισήμανε ο κ. Βίτσας αναφερόμενος στις εξελίξεις γύρω από την υπόθεση Novartis, στην οποία, όπως είπε, «υπάρχει σκάνδαλο». «Βοά η υφήλιος», ανέφερε χαρακτηριστικά. Με αφορμή τις αιτιάσεις της αντιπολίτευσης ο κ.Βίτσας σχολίασε αντί να φτιάχνουν υπερασπιστική γραμμή να πάρουν θέση επί της ουσίας αφού λάβουν γνώση της σχετικής δικογραφίας.\nΑπαντώντας σε ερώτηση για το εάν είχε γνώση αυτής ο υπουργός Δικαιοσύνης, ο κ. Βίτσας είπε «όχι βέβαια». Του διαβιβαστικού είχε, προσέθεσε, ενώ αναφέρθηκε στη διαδικασία που θα ακολουθηθεί.\nΌπως είπε, η δικογραφία θα διαβιβασθεί στη Βουλή. Εάν υπάρχουν στοιχεία η διαδικασία ορίζει τη σύσταση εξεταστικής ή προανακριτικής επιτροπής, πρόσθεσε, τασσόμενος υπέρ της δεύτερης ενδεχόμενης προοπτικής. Το συμπέρασμα της επιτροπής θα διαβιβασθεί στην τακτική δικαιοσύνη και ανάλογα με την πορεία της έρευνας που θα διεξάγει θα εξαρτηθεί το θέμα του ειδικού δικαστηρίου, απάντησε σε σχετική ερώτηση.\nΟ κ. Βίτσας ευχήθηκε όλη η Ελλάδα, όλοι οι πολιτικοί να μην εμπλέκονται σε τέτοιες υποθέσεις αλλά, όπως είπε, υπάρχει ο παλιός πολιτικός κόσμος που εμπλέκεται σε τέτοιες διαδικασίες.


Μπορούκα: Αναζήτηση ξενοδοχείων\nΔείτε ξενοδοχεία για Μπορούκα στο χάρτη\nΜπορούκα: Εξερευνήστε την πόλη\nΑν θέλετε να βρείτε ένα νέο αγαπημένο προορισμό, μην ψάχνετε άλλο. Οι επισκέπτες δεν θα βρουν πολλά αξιοθέατα στην περιοχή (Μπορούκα), αλλά δεν θα χρειαστεί να πάνε μακριά, για να επισκεφτούν μέρη όπως: Πάρκο του Παλμάρ Νόρτε.\nΜπορούκα: Πού να μείνετε\nΕίτε ταξιδεύετε για business είτε για αναψυχή, ο προορισμός αυτός (Μπορούκα) έχει το κατάλληλο κατάλυμα για εσάς. Μπορείτε να βρείτε έως και 19 προσφορές για καταλύματα στην περιοχή (Μπορούκα) στη Hotels.com, ορισμένα εκ των οποίων με έκπτωση έως και 40%. Διαθέτουμε χαμηλές τιμές δωματίων από 20 USD τη νύχτα και παρακάτω θα βρείτε τα ξενοδοχεία με βάση την αξιολόγηση με αστέρια σε Μπορούκα, καθώς και στη γύρω περιοχή:\n• 5 Ξενοδοχεία 4 αστέρων από 246 EUR την ημέρα


Μαχητικές αποφάσεις σύσκεψης αγώνα ενόψει Πολυτεχνείου & απεργίας στις 26 Νοέμβρη\nΤρίτη, 10 Νοεμβρίου 2020 07:41\nΔωρεάν ασφαλείς σπουδές για όλους τους μαθητές και φοιτητές, ενάντια στους ταξικούς φραγμούς. Ολιγάριθμα τμήματα μαθητών (μέχρι 15 μαθητές ανά τάξη) μόνιμες προσλήψεις εκπαιδευτικών και καθαριστριών.\nΠαλεύουμε ώστε η απεργία στις 26 Νοέμβρη που έχει προκηρυχτεί από το ΕΚΑ κι άλλες συνδικαλιστικές οργανώσεις να αποκτήσει πανεργατικό και πανελλαδικό χαρακτήρα σε δημόσιο και ιδιωτικό τομέα, αλλά και για την επιτυχία της απεργίας και της απεργιακής κινητοποίησης. Καλούμε τα συνδικάτα να προχωρήσουν σε απεργία νωρίτερα σε περίπτωση που η κυβέρνηση επισπεύσει την κατάθεση του αντεργατικού ΝΣ στη Βουλή.\nΠερισσότερα σε αυτή την κατηγορία: « Πανωλεθρία της κυβέρνησης στα υπηρεσιακά συμβούλια, από 5%-10% η συμμετοχή Έξω από την ενίσχυση των 400€ τα τρία τέταρτα των μακροχρόνια ανέργων »


Τζίμη Πολιούδη, τελικά τι πάει να πει "Γίνε στη ζωή πρωταθλητής"; - Oneofus.gr\nΦιλίππα Δημητριάδη 19 Φεβρουαρίου, 2021 POP CULTUREΜΟΥΣΙΚΗΣΥΝΕΝΤΕΥΞΕΙΣ\nΌταν βγήκε το κομμάτι “ΠΡΩΤΑΘΛΗΤΗΣ” από το ομότιτλο άλμπουμ του MAZOHA που μόλις κυκλοφόρησε από την Inner Ear έκανε θόρυβο. Στα social media όλοι άρχισαν να μιλούν για αυτό και να το ποστάρουν. Το ξεσηκωτικό beat του, οι σκληροί στίχοι που έρχονται σε πλήρη αντιδιαστολή με τη χορευτική μουσική και το βίντεο κλιπ σε σκηνοθεσία Νίκου Πάστρα έκαναν perfect fit. Αλλά και το timing δεν θα μπορούσε να είναι καλύτερο. Σε μια στιγμή από την αρχή της πανδημίας που εκτός από εγκλεισμό, έχει και έντονη επικαιρότητα γεμάτη από καταγγελίες για περιστατικά βίας πάσης φύσεως, το “ΠΡΩΤΑΘΛΗΤΗΣ” ήρθε σαν ανάσα.\nΟ Τζίμης Πολιούδης που βρίσκεται πίσω από το ελληνόφωνο project ΜΑΖΟΗΑ, αλλά και πίσω από το αγγλόφωνο Vigna Lips παρέμεινε ακραιφνώς δημιουργικός όλον αυτόν τον καιρό. Το προηγούμενο άλμπουμ του με το project MAZOHA, “Μπασταρδο” κυκλοφόρησε τον Σεπτέμρβη του 2019, ενώ με το Vagina Lips κυκλοφόρησε το “Outsider Forever” αρχές του καταραμένου 2020. Η πανδημία δεν φάνηκε να τον σταματά και μέσα στη χρονιά ως MAZOHA κυκλοφόρησε το 7ινστο “Mέχρι που φτάνουν τα απωθημένα”.\nΤο άλμπουμ “Μπάσταρδο” ενέπνευσε τον σκηνοθέτη Νίκο Πάστρα τόσο, που βάφτισε την πρώτη μεγάλου μήκους ταινία του από αυτό. Σταδιακά αναπτύχθηκε μια σχέση ανάμεσα στους δύο δημιουργούς κι έτσι κομμάτια του Τζίμη θα ακουστούν στην ταινία. Επίσης ο Πάστρας σχεδίασε το εξώφυλλο για το 7ιντσο “Mέχρι που φτάνουν τα απωθημένα” και όταν τελείωσαν τα γυρίσματα ταινίας πρότεινε στον Τζίμη να κάνει ένα βίντεο κλιπ με τους ηθοποιούς σε όποιο κομμάτι από το “ΠΡΩΤΑΘΛΗΤΗΣ” ήθελε. Ο Τζίμης διάλεξε το ομώνυμο και, όπως λέει, το αποτέλεσμα τον δικαίωσε και είναι ευγνώμων και για τον σκηνοθέτη και τους ηθοποιούς κι όλο το τεχνικό επιτελείο του.\nO “ΠΡΤΘΛΤΣ”, δλδ “ΠΡΩΤΑΘΛΗΤΗΣ”, είναι ένα άλμπουμ με 8 τραγούδια αντισεξιστικά, αντιπολιτικά, αντισημερινά, που επιλέχθηκαν προσεκτικά ανάμεσα από πολλά υποψήφια demo. 8 τραγούδια που αμφισβητούν και απαξιώνουν τη σύγχρονη κοινωνικοπολιτική πραγματικότητα. Ένα άλμπουμ punk αισθητικής με τις κιθάρες να κυριαρχούν σε σχέση με το “Μπάσταρδο” που είχε χτιστεί γύρω από synth pads και μπασογραμμές. Όλα τα τραγούδια είναι uptempo, κόντρα στην αρνητικότητα, θέλοντας να περάσουν το μήνυμα πως όσο κι αν η σημερινή κοινωνία έχει ηττηθεί σε όλα τα επίπεδα (ρατσισμού, φασισμού, μισογυνισμού), υπάρχουν κάποιοι που ακόμα αντιστέκονται, αμφισβητούν και απαντούν ή τουλάχιστον προσπαθούν. Ένα άλμπουμ για την “άλλη πλευρά”, για οτιδήποτε η κοινωνία έχει ονομάσει διαφορετικό, για τους πραγματικούς πρωταθλητές της ζωής, που δεν προβάλλονται ούτε επιβάλλονται μέσω της τηλεόρασης και των social media.\nΜε αφορμή όλα τα παραπάνω ο Τζίμης Πολιούδης μιλάει στο One of Us.\nΤζίμη, το “ΠΡΩΤΑΘΛΗΤΗΣ” αποτελεί και το άτυπο soundtrack της πρώτης ταινίας μεγάλου μήκους του Νίκου Πάστρα “Μπάσταρδα”. Αρχικά, πως ήταν για εσένα η εμπειρία της συνεργασίας με τον Νίκο Πάστρα; Ήσουν παρών στα γυρίσματα της ταινίας; Επηρέασε το άλμπουμ η πλοκή και το σενάριο της ταινίας ή μήπως τα τραγούδια σου επηρέασαν τον Πάστρα;\nΤον Νίκο τον γνώρισα από κοντά το προηγούμενο καλοκαίρι στην Αθήνα. Τον ήξερα βέβαια κι από τις δουλειές του σκηνοθετικά, αλλά κι ως σχεδιαστή εξωφύλλων από διάφορους έλληνες μουσικούς που εκτιμώ. Ήρθε σε επικοινωνία μαζί μου ως γνήσιος κι αγνός φαν και μου πρότεινε να χρησιμοποιήσει κάποια δικά μου tracks από τις προηγούμενες κυκλοφορίες μου γιατί τον ενέπνευσαν να γράψει το σενάριο για τα Μπασταρδα. Μεγάλη μου τιμή ασφαλώς και το συμφωνήσαμε κατευθείαν. Μου έστειλε το σενάριο αργότερα και γούσταρα ιδιαίτερα όταν το διάβασα. Στα γυρίσματα δυστυχώς δεν ήμουν παρών, αλλά είχαμε συνεχή επικοινωνία με τον Νίκο κι ακόμη έχουμε, γιατί ήρθαμε πολύ κοντά μιας και μας συνδέουν πολλά κοινά βιώματα κι αφουγκραζόμαστε τα πράγματα γενικότερα με κοινή οπτική. Σε λίγο καιρό θα αρχίσουμε να δουλεύουμε κάποια νέα μουσική που θα μπει στην ταινία και γενικά το αφήνω πάνω στον Νίκο να χρησιμοποιήσει όποιο κομμάτι θέλει όπως το θέλει, παλιό ή καινούργιο η ακυκλοφόρητο. Κλείνοντας θα πω πως θα ξανακάνουμε πράγματα μαζί σύντομα μιας κι έχουμε φουλ εκτίμηση και κατανόηση μεταξύ μας.\nΈχεις κληθεί να απαντήσεις αρκετές φορές για το αν ο ελληνικός στίχος είναι απελευθερωτικός, μιας που το project ΜΑΖΟΗΑ, διαχωρίζεται από το Vagina Lips, εκτός από τον ήχο, και από το γεγονός ότι είναι αποκλειστικά ελληνόφωνο. Πέρα από το πώς σε επηρεάζει τον ίδιο δημιουργικά, θεωρείς ότι το κοινό ταυτίζεται πιο εύκολα μέσα από τον ελληνικό στίχο;\nΚαλά ασυζητητί το κοινό ταυτίζεται περισσότερο με τον ελληνικό στίχο και λογικό γιατί στην Ελλάδα ζούμε. Εγώ το βλέπω αυτό στα live μου. Με το Mazoha ο κόσμος ξεσαλώνει, τραγουδάει, φορτίζεται περισσότερο, το ‘’τρώει’’ το πράμα 100% θέλει δεν θέλει. Όλα τα προηγούμενα έχουν σαν αποτέλεσμα να χορεύει και περισσότερο ο κόσμος γιατί ταυτίζεται και θέλει να συμμετέχει σε όλη τη διαδικασία της εκτόνωσης που σου προσφέρει μια ζωντανή εμφάνιση.\nΕίναι γεγονός ότι όλη η “εναλλακτική” ελληνική σκηνή έχει κάνει στροφή στον ελληνικό στίχο τα τελευταία 3 περίπου χρόνια. Μπορείς να οριοθετήσεις αυτή την μεταστροφή; Να την εξηγήσεις; Τι οδήγησε τους δημιουργούς να αρχίζουν να εκφράζονται και πάλι στη μητρική τους γλώσσα;\nΕμένα προσωπικά με οδήγησε αρχές του 2017 το κόλλημά μου τότε με κάποια σπουδαία σχήματα με ελληνικό στίχο, είτε από το παρελθόν, είτε από το παρόν. Επηρεάστηκα δηλαδή σαν φαν – ακροατής πρώτα και μετέπειτα σαν “δημιουργός”. Είχα και την ανάγκη κιόλας, γιατί είχα ήδη μεγάλο όγκο κυκλοφοριών με το Vagina Lips κι ήθελα να διοχετεύσω όλη μου την ενέργεια σε κάτι καινούριο. Επίσης μου είναι εύκολο να γράφω στα ελληνικά από πάντα, απλά δεν το επεδίωκα και τόσο συχνά, το έκανα κυρίως με τη γραφή διαφόρων ποιημάτων μου που ευτυχώς για τον κόσμο της ποίησης δεν θα δημοσιευτούν ποτέ. Τα τελευταία 3 χρόνια όντως υπάρχει μεγάλη στροφή στον ελληνικό στίχο απολύτως δικαιολογημένα γιατί ζούμε ασφυκτικά κι οι δημιουργοί θέλουν να εκφραστούν, να εκτονωθούν και τους βγαίνει αβίαστα τις περισσότερες φορές να μιλήσουν στην κοινή μας γλώσσα, γιατί κι αυτοί όπως κι εγώ, μπορούν να εκφραστούν καλύτερα κι αμεσότερα. Έχει συμβάλλει βέβαια και το ελληνικό hip – hop που έχει ανέβει στο θρόνο των προτιμήσεων του κοινού και δεν το βλέπω να τον χάνει κι άμεσα κιόλας. Προσωπικά το παρακολουθώ από κοντά, αλλά δεν δηλώνω φαν του παρά μόνο ελαχίστων εξαιρέσεων που κάνουν σπουδαία πράματα. Επίσης να μην ξεχάσω να αναφερθώ και σε αυτούς που το κάνουν επειδή έχει γίνει μόδα (σ. σ. τη μεταστροφή από αγγλικό σε ελληνικό στιχο) αλλά οκ, εκεί φαίνεται πως γίνεται εφήμερα και μη ουσιαστικά και θέλω να πιστεύω πως ο κόσμος το καταλαβαίνει.\nΟ “ΠΡΩΤΑΘΛΗΤΗΣ” συστήνεται ως ένα concept album με τραγούδια “αντισεξιστικά, αντιπολιτικά, αντισημερινά”. Πώς νιώθεις για την έντονη επικαιρότητα των τελευταίων ημερών αναφορικά με όλες τις καταγγελίες για σεξουαλική, ψυχολογική, λεκτική και σωματική βία στο χώρο του πολιτισμού; Έχεις κάποια ελπίδα για μία καλύτερη, δικαιότερη κοινωνία;\nΗ ψυχολογική, λεκτική, σωματική και σεξουαλική βία υπάρχει σε όλους τους τομείς της καθημερινότητας μας πάρα μα πάρα πάρα πολύ δυστυχώς. Έχω δει, ακούσει, νιώσει άπειρα τέτοια περιστατικά. Η πατριαρχική και συντηρητική ελληνική κοινωνία είναι πολύ βαθιά άρρωστη και μολυσματική. Έχουμε χρέος όλοι/ες να την πολεμήσουμε όσο περισσότερο και σκληρότερα μπορούμε. Καθημερινά ντρέπομαι, θλίβομαι, εξοργίζομαι που είμαι άντρας, καθημερινά ντρέπομαι, θλίβομαι, εξοργίζομαι που είμαι άνθρωπος. Δεν έχω ελπίδα δυστυχώς, με λυπεί που το λέω, προσπαθώ να είμαι αισιόδοξος αλλά νομίζω πως δε θα ζήσω για να δω μια καλύτερη και δικαιότερη ελληνική κοινωνία. Μακάρι να διαψευστώ. Πιστεύεις ότι η δημιουργία έργων με τόσο έντονους συμβολισμούς και τοποθετήσεις όπως το δικό σου, μπορούν να ξορκίσουν έστω και λίγο “το κακό;”, όλα αυτά τα άσχημα συναισθήματα που νιώθουμε τον τελευταίο καιρό όχι μόνο εξαιτίας των παραπάνω αποκαλύψεων, αλλά και του εγκλεισμού; Έχεις επιλέξει τα κομμάτια του “ΠΡΩΤΑΘΛΗΤΗΣ” να είναι χορευτικά, παρόλο που στιχουργικά έρχεσαι αντιμέτωπος με όλα αυτά που μας απασχολούν κοινωνικά σήμερα. Θα έλεγες λοιπόν ότι είχες κάτι τέτοιο στο μυαλό σου γράφοντας το άλμπουμ; Να ξορκίσουμε όλοι μαζί το κακό χορεύοντας;\nΔεν είμαι αφελής να πιστεύω πως όλοι μπορούμε να ξορκίσουμε το κακό χορεύοντας. Το κακό θα αλλάξει αν αποκτήσουμε περισσότερη ενσυναίσθηση, σεβασμό για τον συνάνθρωπο, ισότητα, κατανόηση, κριτική σκέψη κι αλληλεγγύη. Και τότε θα έρθει κι ο χορός. Πρώτα όμως όλα τα παραπάνω. Εγώ απλά έγραψα τα τραγούδια, είπα ό, τι είχα να πω, δήλωσα τα πιστεύω μου, τη συμπαράστασή μου. Όποιος ταυτιστεί, ταυτίστηκε. Οι στίχοι είναι πολύ σκληροί για να ντύνονταν με μουσική πιο μπαλαντοειδή η λυπητερή. Θα είχα μεγάλο πρόβλημα ψυχολογικό σε αυτή την περίπτωση, θα ήταν τραγούδια συναισθηματικά δυσβάσταχτα νομίζω για όλους.\nΣτο ομώνυμο single “ΠΡΩΤΑΘΛΗΤΗΣ” ακούγεται ο στίχος “9 μέτρα από τη γη, στον κάθε βιαστή”. Χωρίς να υπονοώ ότι υποστηρίζεις τη βία, ή την αυτοδικία, σε έχει απασχολήσει ποτέ η απάντηση στη βία με βία; Καθημερινά αναλωνόμαστε σχεδόν όλοι σε έναν περιβάλλον (τα social media) όπου δύο αντίθετες πλευρές εύχονται ο ένας στον άλλο “ψόφους” και “καρκίνους”. Έχει νόημα; Πού μας πάει αυτό ως κοινωνία;\nΣίγουρα δεν μας πάει πουθενά σαν κοινωνία πάντως και η μέχρι τώρα κατάσταση της ατιμωρησίας όλων που καθημερινά μας κάνουν τη ζωή ασχημότερη με τα καθημερινά μικρά και μεγάλα εγκλήματα τους. Πώς τα έχουμε καταφέρει σε αυτή τη χώρα και το “ζουν ανάμεσά μας” έχει γίνει “ζούμε ανάμεσα τους” ειλικρινά δεν μπορώ να το εξηγήσω από εδώ μέσα. Ο κόσμος που ονειρεύτηκα κι ονειρεύτηκες δεν έγινε πραγματικότητα ποτέ. Μια χώρα που όποιος φέρεται και σκέφτεται ανθρώπινα υποφέρει από κατάθλιψη. Έλλειψη δικαιοσύνης κι ισότητας, καθημερινό κόψιμο φτερών. Μια βουλή με καρικατούρες γελοίες κι επικίνδυνες. Έχουμε ανεχτεί πολλά και το ποτήρι θα ξεχειλίσει αναπόφευκτα. Όσο για τη χρήση βίας που προανέφερες σε κάποιες περιπτώσεις η γνώμη μου είναι πως είναι αναπόφευκτη.\nΠώς βιώνεις την πανδημία και τα lockdowns. Φαίνεται ότι παρέμεινες δημιουργικός. Είναι έτσι όπως το φανταζόμαστε ή πέρασες / περνάς δύσκολες περιόδους με τον εγκλεισμό;\nΠροσπαθώ να παραμείνω δημιουργικός για να μην τρελαθώ κι εγώ, συνεχώς ασχολούμαι με κάτι. Βρίσκω μάταια όλα αυτά τα πρόχειρα κι ό,τι να ‘ναι μέτρα. Τώρα τελειώνω σε κάνα μήνα το νέο album Vagina Lips και μετά βλέπουμε τι θα κάνω με αυτό. Αλλά περνάω και δύσκολα και φορτίζομαι συναισθηματικά, τέρμα αρνητικά και με το lockdown, αλλά και με όλα αυτά τα τραγικά μέτρα και τα νομοσχέδια που πλασάρει η κυβερνησάρα μας.\nΤί είναι αυτό που σου έχει λείψει πιο πολύ από τη ζωή πριν τον κορωνοϊό;\nΝα κάνω live και να ταξιδεύω.\nΠρόσφατα μας χάρισες και μία ωραία διασκευή του “Τι να σου προσφέρω ν’ αλλάξεις” των 2002GR, ενώ είναι εύκολο να συμπεράνει κανείς ότι μουσικά τα ‘80s είναι από τις βασικές επιρροές σου. Από την άλλη με το “Vagina Lips” κινείσαι σε προς το shoegaze μονοπάτια. Τι είναι αυτό που έχει χαρίσει την ευελιξία να κινείσαι ανάμεσα στα διαφορετικά genres και προσωπικές αναφορές, δημιουργώντας παράλληλα έναν αυθεντικό ήχο;\nΤα έχω διαχωρίσει μες στο μυαλό μου τα 2 projects και κάθε που μπουκώνω από το 1 ασχολούμαι με το άλλο. Είναι και τα 2 αναπόσπαστα κομμάτια μου και δεν θα μπορούσα να μην έχω κάποιο πλέον. Όσον αφορά τον προσωπικό ήχο, δεν ξέρω αν ισχύει, απλά εγώ στο home studio μου προσπαθώ να φέρνω τα κομμάτια μου στην τελειότερη εκδοχή της φαντασίας μου με τα λίγα μέσα που διαθέτω.\nPrevious ArticleOι συνταγές που ξεχωρίσαμε στο ελληνικό ίνσταγκραμ (volume 9)\nNext ArticleΌλες οι τάσεις στα χρώματα, τα κουρέματα και τα χτενίσματα για την άνοιξη του 2021\nΠοια είναι τέλος πάντων τα ΜΠΑΣΤΑΡΔΑ του Νίκου Πάστρα;\nΦιλίππα Δημητριάδη 5 Νοεμβρίου, 2020


Λάρνακα: Θλιβερός απολογισμός για τα θύματα της ασφάλτου το 2013 - NewsIt.com.cy\nΤελευταία ενημέρωση: 03.01.2014 | 12:40\nΔώδεκα τροχαία δυστυχήματα με 13 θύματα σημειώθηκαν κατά τη διάρκεια του 2013 στην πόλη και επαρχία Λάρνακας και φαίνεται ότι κύρια αιτία είναι ο ανθρώπινος παράγοντας και ακολουθούν η ταχύτητα, το αλκοόλ, η ταχύτητα και το κράνος, σύμφωνα με την Αστυνομία.\nΌπως δήλωσε στο ΚΥΠΕ ο Υπεύθυνος Τροχαίας Λάρνακας Υπαστυνόμος Ανδρέας Χαραλάμπους, «το 2012 στην πόλη και επαρχία Λάρνακας σημειώθηκαν 9 θανατηφόρα δυστυχήματα με 9 θύματα, ενώ το 2013 είχαμε 12 δυστυχήματα με 13 θύματα. Επίσης για το 2012 είχαν σημειωθεί 97 σοβαρά τροχαία δυστυχήματα με 118 τραυματίες, ενώ για το 2013 είχαμε 58 σοβαρά δυστυχήματα με 66 τραυματίες».\nΑπαντώντας σε σχετική ερώτηση, ο κ. Χαραλάμπους είπε πως «συγκριτικά με το 2012, το 2013 είχαμε αύξηση των θανατηφόρων δυστυχημάτων και μείωση των σοβαρών τροχαίων. Φαίνεται ότι ο ανθρώπινος παράγοντας είναι η κύρια αιτία για τα τροχαία δυστυχήματα και ακολουθούν η ταχύτητα, το αλκοόλ, η ταχύτητα και το κράνος».\nΑνέφερε ακόμα ότι «παρ’ όλο που φαίνεται να υπάρχει μια μικρή μείωση παγκύπρια στα θανατηφόρα δυστυχήματα, εντούτοις στη Λάρνακα είχαμε μια αύξηση. Στη Λάρνακα είχαμε επίσης αρκετά ατυχή περιστατικά υπό την έννοια ότι αρκετοί νεαροί που δεν έφεραν προστατευτικό κράνος οδηγούσαν μεγάλου κυβισμού μοτοσικλέτες χωρίς άδεια και ασφάλεια».\nΣημείωσε ότι η Αστυνομία προβαίνει σε αρκετές ενέργειες για αποφυγή των θανατηφόρων τροχαίων δυστυχημάτων αλλά, όπως είπε, «φαίνεται ότι αυτό δεν είναι αρκετό».\nΣτην ελεύθερη επαρχία Αμμοχώστου κατά το 2013 είχε σημειωθεί ένα μόνο θανατηφόρο δυστύχημα στις 27 Νοεμβρίου στο Λιοπέτρι.


Διπλό πρόβλημα στον ΠΑΟΚ\nΠέμπτη 20 Οκτωβρίου 2016 09:14\nΔεν λείπουν τα προβλήματα στον ΠΑΟΚ... Μαλεζάς και Λέοβατς προπονήθηκαν κανονικά την Τετάρτη στο «Τοφίγκ Μπαχράμοφ» εν όψει του αγώνα με την Καραμπάγκ, αλλά το απουσιολόγιο του Βλάνταν Ίβιτς δεν έμεινε λευκό.\nΟ Γιάννης Μυστακίδης δεν εμφανίστηκε στο γήπεδο λόγω υψηλού πυρετού και προτιμήθηκε να παραμείνει στο ξενοδοχείο. Δεν ήταν, όμως, ο μοναδικός πονοκέφαλος για τον Σέρβο τεχνικό, ο οποίος είδε και τον Αθανασιάδη να κάνει μέρος της προπόνησης και στη συνέχεια ατομικό πρόγραμμα φυσικής κατάστασης λόγω ενοχλήσεων στην πρόσθια επιφάνεια του γόνατος.\nΑπό εκεί και πέρα, ο Ίβιτς σκέφτεται να κάνει κάποιες αλλαγές στην ενδεκάδα δεδομένου ότι ακολουθεί και το ματς με τον Ολυμπιακό. Έτσι είναι πιθανό να προστατέψει τον Αθανασιάδη, ενώ δεν αποκλείεται να δώσει λεπτά συμμετοχής στον Λέοβατς.\nΤέλος, αξίζει να σημειωθεί πως την ώρα που οι Ίβιτς και Μαλεζάς ήταν στη συνέντευξη Τύπου, η οποία άρχισε με καθυστέρηση, ο Λούμπος Μίχελ είχε ολιγόλεπτο τετ α τετ με τον Κάνιας


Η ανακοίνωση της Ελληνικής Αστυνομίας για το έγκλημα στα Γλυκά Νερά - Επικαιρότητα - gavros.gr\nΠέμπτη, 17 Ιουνίου 2021 - 23:11\nΑνακοίνωση με την οποία ενημερώνει για την ομολογία του 33χρονου συζύγου της Καρολάιν, εξέδωσε η Ελληνική Αστυνομία.\n«Εξιχνίαση ανθρωποκτονίας 20χρονης ημεδαπής που έλαβε χώρα την 11 Μαΐου 2021 στα Γλυκά Νερά.\nΔράστης είναι ο 33χρονος σύζυγός της, ο οποίος και ομολόγησε την πράξη του».\nΈγινε σπουδαία δουλειά από την Ελληνική Αστυνομία. Να τα λέμε και αυτά...\nΓλυκά Νερά: «Την έπνιξα με το μαξιλάρι μετά από καυγά», ομολόγησε ο πιλότος\nΓλυκά Νερά: Οι επίσημες ανακοινώσεις της ΕΛ.ΑΣ για την εξιχνίαση του εγκλήματος (video)\nΝέα στοιχεία για το έγκλημα...


Μητσοτάκης σε Ιερώνυμο: Χριστούγεννα με ανοιχτές εκκλησίες, αν τηρήσουμε όλοι τα μέτρα - 14/11/2020\nΓια την πορεία της πανδημίας του κορονοϊού, το lockdown και τον εορτασμό των Χριστουγέννων ενημέρωσε ο πρωθυπουργός Κυριάκος Μητσοτάκης τον Αρχιεπίσκοπο Αθηνών και πάσης Ελλάδος κ. Ιερώνυμο, με τον οποίο συναντήθηκε σήμερα το πρωί στα γραφεία της Αρχιεπισκοπής.\nΥπενθυμίζεται ότι με επιστολή της η Διαρκής Ιερά Σύνοδος απευθύνει παράκληση προς την κυβέρνηση και τον πρωθυπουργό να λειτουργήσουν οι ιεροί ναοί το δεκαήμερο των Χριστουγέννων, όπως ακριβώς λειτουργούσαν το προηγούμενο χρονικό διάστημα. Δηλαδή να δεσμευτεί η κυβέρνηση ότι θα έχει λήξει το lockdown για τις εκκλησίες.\nΠάντως σύμφωνα με το Μαξίμου, κοινή συνισταμένη στις τοποθετήσεις τόσο του πρωθυπουργού, όσο και του Αρχιεπισκόπου, ήταν “η αδήριτη ανάγκη να συμβάλουμε όλοι, με όλες μας τις δυνάμεις, στην υλοποίηση των μέτρων, τηρώντας πιστά και απαρέγκλιτα τους υγειονομικούς κανόνες, όπως έγινε από την αρχή της πανδημίας.\nΤο γραφείο τύπου του πρωθυπουργού αναφέρει επίσης ότι: “Εκφράστηκε η αισιοδοξία ότι η τήρηση των υγειονομικών κανόνων και η συνακόλουθη βελτίωση των επιδημιολογικών δεδομένων θα μας επιτρέψουν να κάνουμε Χριστούγεννα σε ένα διαφορετικό περιβάλλον.”


Ξενοδοχεία σε: Sesan\nΠού να μείνετε σε: Sesan\nΜάθετε περισσότερα για: Sesan\nΑν θέλετε να ανακαλύψετε ένα νέο μέρος, μπορείτε να πάτε εδώ: Sesan.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Sesan) θα βρείτε καταλύματα που ικανοποιούν τις ανάγκες όλων των ταξιδιωτών. Sesan: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Sesan), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Sesan) είναι εδώ με την εγγύηση χαμηλότερης τιμής μας.\nSesan, Καμπότζη: Περισσότερα ξενοδοχεία\nΠόλεις κοντά σε Sesan\nΔείτε περισσότερα ξενοδοχεία σε: Sesan


Ουίλσον Μπομπ | θέατρο, théâtre, teatro, theater, theatre... world\nCategory Archives: Ουίλσον Μπομπ\nΟ Μπομπ Γουίλσον για τον… Μπομπ Γουίλσον\n21 Οκτωβρίου, 2012 – 3:24 μμ\nΟ χρόνος μετρά αντίστροφα πια για την περισσότερο αναμενόμενη παράσταση της χρονιάς, την σκηνική εκδοχή ενός από τους σημαντικότερους θεατράνθρωπους της εποχής μας, του Αμερικανού Μπομπ Γουίλσον, για το σημαντικότερο κείμενο της δυτικής λογοτεχνίας, την ομηρική Οδύσσεια. Αν και το τρίτο κουδούνι για την επίσημη πρεμιέρα στην Κεντρική Σκηνή του Κτηρίου Τσίλλερ της οδού Αγ. Κωνσταντίνου θα χτυπήσει το απόγευμα της Παρασκευής 26 Οκτωβρίου, κατά την παρουσίαση της παράστασης από τον ίδιο, σε συνέντευξη Τύπου, έδωσε την ευκαιρία στον διάσημο σκηνοθέτη να δώσει ένα masterclass για τον τρόπο που δουλεύει και αντιλαμβάνεται το θέατρο…\n«Ο λόγος για τον οποίο εργάζομαι ως καλλιτέχνης είναι για να θέτω ερωτήματα»\nΈνα φορμαλιστικό θέατρο\n«Το θέατρο που προσπαθώ να δημιουργήσω είναι φορμαλιστικό» είπε. «Θα ήταν, πιστεύω, παράλογο να αντιμετωπίσω ένα θέμα όπως η Οδύσσεια, που ανήκει σε έναν άλλο κόσμο, με τους τρόπους του νατουραλιστικού ή του ψυχολογικού θεάτρου. Η Οδύσσεια είναι ένα φανταστικό ταξίδι, ένα ταξίδι του νου… Συνέχεια →\n25 Μαΐου, 2011 – 3:12 μμ\nΟ Ρόμπερτ Γουίλσον αποχαιρέτησε θερμά τους Ελληνες ηθοποιούς στο θέατρο «Κοτοπούλη-Ρεξ», όπου από την Τρίτη του Πάσχα καθημερινά, πλην Δευτέρας, έκαναν πρόβα για την «Οδύσσεια», παράσταση που θα ανεβεί στις 26 Οκτωβρίου του 2012, σε δική του σκηνοθεσία, στην κεντρική σκηνή του Εθνικού Θεάτρου.\nΕξι Ελληνες ηθοποιοί που δούλεψαν μαζί του αποκαλύπτουν τη μοναδική μέθοδο εργασίας του\nΚαι ανανέωσε το ραντεβού μαζί τους δυο μήνες πριν από την πολυαναμενόμενη πρεμιέρα. Μαζί του πήρε τις βιντεοσκοπημένες δοκιμές των τελευταίων βδομάδων. Θα τις μελετήσει, όπως συνηθίζει, εξαντλητικά.\nΕίναι η πρώτη φορά που ο κοσμοπολίτης Γουίλσον συνεργάζεται με έναν αμιγώς ελληνικό θίασο. Και έχει μεγάλο ενδιαφέρον να δούμε από… μέσα πώς «μαγειρεύει» τις αριστοτεχνικές, φορμαλιστικά τέλειες «συνταγές» του. Εξι ηθοποιοί που επέλεξε για την παράσταση μας αποκαλύπτουν τη μοναδική μέθοδο εργασίας του. Οπως αποδείχτηκε, στις 18 πρόβες, η διαδικασία ήταν πρωτόγνωρη γι’ αυτούς. Συνέχεια →\nΜπομπ Γουίλσον: Ο σταρ του θεάτρου σκηνοθετεί «Οδύσσεια»\n15 Μαΐου, 2011 – 4:11 μμ\nΟ 70χρονος σκηνοθέτης εξηγεί πώς κατέληξε στους συγκεκριμένους έλληνες ηθοποιούς και αποκαλύπτει τα μυστικά της δουλειάς του\nτης Μυρτώς Λοβέρδου, ΤΟ ΒΗΜΑ: 15/5/2011\n«Είναι παράξενο που κάνω αυτήν εδώ την παράσταση, και μάλιστα στο Εθνικό Θέατρο. Εγώ, ένας ξένος, να καταπιάνομαι με ένα δικό σαςτόσο σημαντικό έργο, όπως είναι η “Οδύσσεια” του Ομήρου». Ο Ρόμπερτ (Μπομπ) Γουίλσον, με αυτοκριτική διάθεση αλλά και με τη συγκίνηση του καλλιτέχνη που έρχεται αντιμέτωπος με ένα τέτοιο έργο, καταθέτει τις σκέψεις του για αυτή τη θεατρική αναμέτρηση που προέκυψε έπειτα από πρόταση-πρόκληση του Γιάννη Χουβαρδά για τη σεζόν 2012-2013.\n«Δεν είναι η πρώτη φορά που πηγαίνω σε μια άλλη χώρα να κάνω ένα δικό της κείμενο. Εκανα τους “Μύθους” του Λαφοντέν στην Κομεντί Φρανσέζ, το “Ονειρόδραμα” του Στρίντμπεργκ στη Στοκχόλμη, τον “Πέερ Γκυντ” του Ιψεν στο Οσλο,ένα ντόπιο κείμενο στην Ινδονησία με 55 ινδονήσιους ηθοποιούς…Εχει μια συνέχεια αυτό για μένα» λέει. Συνέχεια →\nΒαριά ονόματα στην οντισιόν για την «Οδύσσεια»\n29 Μαρτίου, 2011 – 7:13 μμ\nΚι όμως, σπουδαίοι μας ηθοποιοί, όπως ο Νικήτας Τσακίρογλου, ο Δημήτρης Πιατάς, η Ρένη Πιττακή, η Φιλαρέτη Κομνηνού, ο Δημήτρης Λιγνάδης κ.ά. δεν δίστασαν να περάσουν από οντισιόν! Οπως επίσης και συνθέτες όπως ο Στέφανος Κορκολής και ο Νίκος Πλάτανος!\nΟλο το ελληνικό θέατρο στην οντισιόν για την «Οδύσσεια»! Οι πιο σημαντικοί πρωταγωνιστές του θεάτρου μας δέχτηκαν να τεθούν υπό την κρίση του Μπομπ Ουίλσον, του διάσημου Αμερικανού δημιουργού που θα σκηνοθετήσει τη μεγάλη παραγωγή του Εθνικού Θεάτρου.\nΗ «Οδύσσεια» αναμένεται ως το πιο σημαντικό θεατρικό γεγονός της επόμενης σεζόν στο οποίο επενδύει η πρώτη κρατική σκηνή της χώρας σε μια περίοδο οικονομικής κρίσης. Περίπου είκοσι βασικοί ρόλοι, με πρώτον αυτόν του «Οδυσσέα», αλλά και πολλοί άλλοι, όλοι σημαντικοί.\nΗ οντισιόν ήταν «κλειστή» και όσοι συμμετείχαν είχαν ειδοποιηθεί. Η πρώτη επιλογή δηλαδή έγινε από τη διεύθυνση του Εθνικού Θεάτρου. Η συμφωνία ήταν «να κρατηθεί ως επτασφράγιστο μυστικό» και οι ηθοποιοί να μην αναφερθούν καθόλου στο γεγονός. Η οντισιόν έγινε στην Κεντρική Σκηνή του Εθνικού Θεάτρου και ήταν παρόντες, εκτός από τον καλλιτεχνικό διευθυντή Γιάννη Χουβαρδά και όλα τα υπόλοιπα μέλη της διεύθυνσης.\n«Θα έλεγα όχι σε μια περίοδο απέραντης κρίσης; Κι ύστερα εγώ δεν θεωρώ τον εαυτό μου ψώνιο. Ο Ουίλσον είναι τεράστιος!» δηλώνει στην «Espresso» γνωστός πρωταγωνιστής. Οσοι πάντως πήραν μέρος συμφωνούν στο ότι «η διαδικασία ήταν άψογη, καθώς ο Μπομπ Ουίλσον είναι ένας ιδιαίτερα ευγενής άνθρωπος με σπάνια κουλτούρα, αλλά απροσπέλαστος».\nΑνάμεσα στους ηθοποιούς που συμμετείχαν είναι κορυφαία ονόματα, όπως αυτό του Νικήτα Τσακίρογλου, που εκτός από σπουδαίος πρωταγωνιστής υπήρξε και καλλιτεχνικός διευθυντής του Κρατικού Θεάτρου Βορείου Ελλάδος, της Λυδίας Κοονιόρδου, της Λυδίας Φωτοπούλου, της Φιλαρέτης Κομνηνού, της Μαρίας Σκούντζου, του Δημήτρη Πιατά, του Δημήτρη Λιγνάδη, της Μαρίας Ναυπλιώτου, της Ρένης Πιττακή, της Παναγιώτας Βλαντή, του Νίκου Ψαρρά, του Σταύρου Ζαλμά, του Αντώνη Καφετζόπουλου, του Ακη Σακελλαρίου, του Βασίλη Χαραλαμπόπουλου, του Οδυσσέα Παπασπηλιόπουλου, της Στεφανίας Γουλιώτη, της Λένας Παπαληγούρα κ.ά.\nΠέντε συνθέτες κλήθηκαν επίσης από το Εθνικό για την μουσική της παράστασης. Ο Στέφανος Κορκολής, ο Σταύρος Λάντσιας, ο Θοδωρής Οικονόμου, ο Νίκος Πλάτανος και ο Διονύσης Μαλλούχος. Με όσους δεν πρόλαβε να συναντηθεί ο Μπομπ Ουίλσον, πήρε μαζί του τα CD τους για να τα ακούσει.\nΒέβαια υπήρξαν και εκείνοι που είπαν «όχι» από την αρχή στο τηλεφώνημα που τους έγινε από το Εθνικό Θέατρο. Οπως ο Γρηγόρης Βαλτινός, ο Κωνσταντίνος Μαρκουλάκης, η Αμαλία Μουτούση, η Πέμυ Ζούνη, η Κατερίνα Λέχου, ο Γιώργος Κωνσταντίνου, ο Δημήτρης Ημελλος, η Ναταλία Δραγούμη, η Τζένη Ρουσσέα, ο Στέλιος Μάϊνας, ο Γιάννης Βούρος, ο Χρήστος Λούλης κ.ά.\nΧΡΥΣΑ ΔΟΤΣΙΟΥ, Espresso, 29.3.2011\nΑπό damiza | Also posted in Οντισιόν | Comments (0)\n15 Μαΐου, 2010 – 9:39 πμ\nΤΑ ΝΕΑ, Σάββατο, 15 Μαΐου 2010\nΞΑΝΑΒΛΕΠΟΝΤΑΣ ΤΗΝ «ΤΕΛΕΥΤΑΙΑ ΜΑΓΝΗΤΟΤΑΙΝΙΑ ΤΟΥ\nΚΡΑΠ» ΤΟΥ ΜΠΕΚΕΤ ΑΠΟ ΤΟΝ ΙΔΙΟΦΥΗ ΑΝΑΓΕΝΝΗΣΙΑΚΟ\nΚΑΛΛΙΤΕΧΝΗ ΡΟΜΠΕΡΤ ΟΥΙΛΣΟΝ, ΣΚΕΦΤΗΚΑ ΠΩΣ ΣΤΗΝ ΕΡΓΟΓΡΑΦΙΑ\nΜΕΓΑΛΩΝ ΔΗΜΙΟΥΡΓΩΝ, ΜΙΑ ΜΙΚΡΗ, ΣΥΝΤΟΜΗ\nΦΟΡΜΑ ΕΙΝΑΙ ΚΑΙ ΛΕΙΤΟΥΡΓΕΙ ΩΣ ΠΡΟΠΛΑΣΜΑ, ΩΣ ΜΑΚΕΤΑ,\nΩΣ ΠΥΡΗΝΙΚΟ ΘΕΜΑ ΓΙΑ ΑΛΛΑ ΕΡΓΑ ΤΟΥΣ\nΣ ΄ αυτά τα πυκνά και ως εκ τούτου γόνιμα έργα «μαγιάς» υπάρχει πολύ αυτοβιογραφικό υλικό. Ο Μπέκετ ως Κραπ την ημέρα των εβδομηκοστών γενεθλίων του σκοπεύει να εγγράψει στη μαγνητοταινία του μαγνητοφώνου του, όπως κάθε χρονιά την ίδια ημέρα, το στίγμα των ημερών του. Αλλά ο πειρασμός του χαμένου χρόνου που ο καθένας συνεχώς αναζητεί, τον ωθεί να ακούσει περασμένες, μακρινές εγγραφές νεανικότερων γενεθλίων. Και επιλέγει να ακούσει την κατάθεση μιας χρονιάς που αποτέλεσε ρωγμή στη ζωή του, μια ρωγμή που σημάδεψε τον υπόλοιπο βίο του, τη μέρα και τον χρόνο και τον τόπο που είπε το μεγάλο «όχι» στον έρωτα, δηλαδή στην απόλυτη στροφή του Εγώ προς τον Αλλον, το άνοιγμα προς την απόλαυση του άλλου σώματος, αλλά την ευδαιμονία που αισθάνεται ο ερωτικός άνθρωπος μιμούμενος τη φύση και εντός της φύσεως.\nΕπέλεξε τον «πνευματικό βίο», τα βιβλία, τη μελέτη, τη συγγραφή, αν θέλετε την απόλαυση του πολιτισμού και των προϊόντων του, τις επώδυνες πνευματικές χαρές και το αξεδίψαστο της γνώσης. Εχω κι άλλες φορές επ΄ ευκαιρία των μεγάλων κειμένων αυτού του τελευταίου γίγαντα του ευρωπαϊκού πνεύματος αναφερθεί στις καταγωγικές ιδέες από τις οποίες αντλεί τα πρωτογενή του ερεθίσματα.\nΚαι είναι εμφανείς οι αναφορές του στην Παλαιά Διαθήκη και διάχυτη η απόλυτη άρνηση του Εκκλησιαστή για τη γνώση, αφού τη θεωρεί «θλίψη» και κύριο αίτιο της ματαιότητας του θνητού βίου.\nΜέσα στο σύντομο αριστούργημα του «Κραπ» ο Μπέκετ ξαναμιλάει για την πτώση, δηλαδή την εξορία από τη Φύση, την περιπλάνηση του ανθρώπου στην επικράτεια του Νοήματος, των Εννοιών, των Κωδίκων, των Κανόνων και των σημαινομένων. Οπως και στα μεγάλα έργα του υπάρχει ο πάσχων και αδιέξοδος άνθρωπος που με χιούμορ, με μαύρο χιούμορ, σχολιάζει την παγίδευσή του είτε μέσα στον στενό χώρο, ενώ έξω μαίνεται ο κατακλυσμός, καθηλωμένος σ΄ ένα αναπηρικό καροτσάκι, είτε μέσα σε σκουπιδοτενεκέδες, είτε μέσα σε έναν σωρό σκουπιδιών έως τον λαιμό, είτε σ΄ ένα ερημικό τρίστρατο αιώνιας αναμονής, έτσι και ο «Κραπ» είναι έρμαιο των ενοχών του, της μοιραίας στιγμής που επέλεξε την άρνηση του έρωτα και ταριχεύει τον βίο του σε βιβλία που κανέναν δεν ενδιέφεραν αλλά ούτε και τον λύτρωσαν από το μαρτύριο της υπάρξεως, την παγίδα της εφήμερης δόξας, τα γηρατειά και τον ανελέητο χρόνο.\nΛέγεται συχνά από τους ειδικούς ότι ο άνθρωπος που ξεψυχάει, τις τελευταίες στιγμές του θνητού βίου βιώνει σαν σε μια έλλαμψη καίριες στιγμές του παρελθόντος του. Κάτι τέτοιο συντελείται επί σκηνής στα εβδομηκοστά γενέθλια του Κραπ. Μεγάλα έργα της λογοτεχνίας αναφέρονται σ΄ αυτή τη στιγμή της επώδυνης αναφοράς και ως εκ τούτου αυτογνωσίας. Το απαστράπτον φως που ατενίζει ο δεσμώτης του πλατωνικού σπηλαίου όταν ανεβαίνει προς τον ελεύθερο αέρα· ο άγγλος στρατιώτης στον «Πόρφυρα» του Σολωμού που «βλέπει» την αλήθεια και γνωρίζει τον εαυτό του όταν αστράφτει φως. Η μεγάλη στιγμή που ο Αχάμπ του Μέλβιλ σε ώρα κατακλυσμού και αστραπής έρχεται αντιμέτωπος με τον Μόμπι Ντικ, τη Λευκή Φάλαινα, τον Θεό (;). Θεωρώ μεγαλοφυή την ιδέα του Μπομπ Ουίλσον να ξεκινήσει την παράσταση με μια κατακλυσμιαία οπτικοακουστική εικόνα αρκετά μεγάλης διάρκειας, ώστε να αναδυθεί μέσα από αυτήν η νεκρική κατ΄ αρχάς μάσκα του Κραπ.\nΟ Ουίλσον κάνοντας ένα αφιέρωμα αγάπης στον Μπέκετ έπλασε έναν Κραπ από τον Ανθρωπο του Μπέκετ, τον χαρούμενο μέσα στην απελπισία του που θυσιάζοντας τη φύση αντικαθιστά τον ερωτικό σύντροφο με την πόρνη και τον φαλλό με την μπανάνα. Τη ζωή με τη γραφή της και το βίωμα με τη νοσταλγία του βιώματος.\n«Δεν έχουμε τίποτε άλλο παρά λέξεις»\n6 Μαΐου, 2010 – 6:56 πμ\nΟ Μπομπ Γουίλσον επιστρέφει στην Ελλάδα και ερμηνεύει Μπέκετ, την «Τελευταία μαγνητοταινία του Κραπ»\n«Ο συγγραφέας της εποχής μας πρέπει να εφεύρει μια γλώσσα που να εμπεριέχει το χάος». Σε όλο το έργο του Μπέκετ υπάρχει ο υπαινιγμός ότι όλος ο κόσμος είναι γεμάτος απορίες που αιωρούνται. Κι αν δεν μπορούμε να βρούμε τις απαντήσεις, μπορούμε τουλάχιστον να απολαμβάνουμε τα ερωτήματα…\n«Πάντα ένιωθα συνδεδεμένος με τον κόσμο του Μπέκετ», λέει ο δημοφιλής Μπομπ Γουίλσον που επιστρέφει στην Ελλάδα, λίγους μήνες μετά την εξαιρετική «Οπερα της πεντάρας», για να ερμηνεύσει την «Τελευταία μαγνητοταινία του Κραπ» του Μπέκετ, προσκεκλημένος από την Αττική Πολιτιστική Εταιρεία. Εναν μονόλογο – διάλογο, με έναν ηθοποιό επί σκηνής να συνδιαλέγεται με τη φωνή του, μαγνητοφωνημένη πριν από πολλά χρόνια.\nΟ Γουίλσον σκηνοθετεί, σχεδιάζει αλλά και πρωταγωνιστεί αποσπώντας τους επαίνους της ιταλικής κριτικής (η παράσταση έδωσε την πρεμιέρα της πριν από ένα χρόνο στο Σπολέτο): «Εξαιρετική λιτότητα, τίποτα δεν περιττεύει, ούτε μια λέξη ούτε μια κίνηση. Στη μία ώρα που διαρκεί, ο Μπέκετ και ο Γουίλσον με ελάχιστες, αδρές πινελιές, αποδίδουν την όψη ενός κόσμου πολύ συγκεκριμένου και, την ίδια στιγμή, πανανθρώπινου».\nΤο μονόπρακτο πρωτοπαρουσιάστηκε στις 28 Οκτωβρίου του 1958 στο Royal Court Theatre του Λονδίνου από τον Πάτρικ Μαγκί. Ο Κραπ, ένας ηλικιωμένος άνδρας, «γιορτάζει» τα εβδομηκοστά του γενέθλια, μόνος στο δωμάτιό του, με τον ίδιο τρόπο: μαγνητοφωνεί τις σκέψεις του για τη χρονιά που πέρασε. Ενώ προετοιμάζεται για μια νέα ηχογράφηση, ακούει την κασέτα που είχε μαγνητοφωνήσει τριάντα χρόνια πριν, στο τέλος μιας χρονιάς που ήταν, ίσως, η τελευταία πραγματικά ευτυχισμένη της ζωής του. Πικρός, ειρωνικός, κωμικός, δυσκολεύεται να αναγνωρίσει τον εαυτό του στην αυθάδη, ρομαντική, γεμάτη αυτοπεποίθηση φωνή της νιότης του. Οι σκέψεις του, τότε, αναφέρονται στον αναπόφευκτο χωρισμό με μια γυναίκα, στην ανυπομονησία για νέες κατακτήσεις. Τώρα, καθώς επισκέπτεται το παρελθόν, συνειδητοποιεί ότι η γυναίκα εκείνη ήταν ο τελευταίος μεγάλος έρωτας της ζωής του…\n«… Περασμένα μεσάνυχτα. Ποτέ άλλοτε δεν ξαναϋπήρξε τέτοια σιωπή. Η γη μοιάζει ακατοίκητη. Εδώ τελειώνω αυτή τη μαγνητοταινία. Κουτί – τρία. Μπομπίνα – πέντε. Μάλλον τα καλύτερά μου χρόνια έχουν φύγει ανεπιστρεπτί. Οταν υπήρχε έστω και μια στάλα ευκαιρίας για ευτυχία».\nΟ Γουίλσον χρησιμοποιεί, για τον δικό του Κραπ, ένα ρεπερτόριο από γρυλίσματα και χειρονομίες σαν μια νευρωτική μαριονέτα, σημειώνει η κριτικός της L’ Unita. Το λευκό, το γκρι και το νέον, κυριαρχούν. Μινιμαλισμός, απλότητα, σαφήνεια. Η πολυπλοκότητα της ύπαρξης μέσα από φράσεις ελλειπτικές, ένα λόγο άλλοτε θρυμματισμένο, ημιτελή και άλλοτε παραληρηματικό. «Το σκοτάδι που πάντα πάλευα να κατανικήσω είναι στην πραγματικότητα ο καλύτερός μου σύμμαχος…», διαπιστώνει ο Κραπ. Τα μπεκετικά τοπία νεκρά, με χαμηλό φωτισμό, στάσιμα, εκπέμπουν το δράμα ενός κόσμου αρθρωμένου γύρω από ένα τεράστιο κενό. Οι ήρωές του -όπως διαπιστώνουν οι μελετητές του έργου του- ανήκουν στη συντριπτική τους πλειοψηφία στο κοινωνικό περιθώριο, δεν ελπίζουν σε τίποτα από τη ζωή τους, έχουν απολέσει την αίσθηση του χρόνου, αλλά εμμένουν στην αθλιότητα της καθημερινότητάς τους. Βρίσκονται σε στάση αναμονής, σε εκκρεμότητα. Είναι αντιφατικοί, ο λόγος τους δεν έχει συνοχή. Η απραξία, η αδράνεια, η ματαιότητα, είναι δηλωτική της κατάστασης των ανθρώπων στη μετανεωτερικότητα, στην οποία δεν είναι κύριοι των πράξεών τους, δεν έχουν κανέναν έλεγχο, καμία δυνατότητα διαμόρφωσης της κοινωνικής ύπαρξής τους.\n«Τι θέλετε, κύριε; Πρόκειται για λέξεις, δεν έχουμε τίποτε άλλο».\nINFO: «Η τελευταία μαγνητοταινία του Κραπ» του Σάμουελ Μπέκετ με τον Μπομπ Γουίλσον, παρουσιάζεται στο πλαίσιο του «Θεάτρου πέρα από τα όρια», στις 8 και 9 Μαΐου στο Κέντρο Πολιτισμού «Ελληνικός κόσμος» (Πειραιώς 254, Ταύρος). Την Κυριακή θα δοθούν δύο παραστάσεις, στις 6.30 και στις 9.30 μ.μ.\nΜ.Κ., Η Καθημερινή, Πέμπτη, 6 Mαϊου 2010\nΜπομπ Ουίλσον: Πρόκληση ο Μπέκετ\n2 Μαΐου, 2010 – 6:31 πμ\nΤι γίνεται όταν το Παχύ έντερο συνωμοτεί με το Λεπτό; Με υπερρεαλιστικό χιούμορ και ευρηματικό φινάλε το πρώτο θεατρικό έργο του Αρκά, «Εχθροί εξ αίματος», στο Μπάντμιντον\nΣυγγραφέας, ηθοποιός, χορογράφος, ζωγράφος, γλύπτης, περφόρμερ, δημιουργός βίντεο εγκαταστάσεων και σχεδιαστής ήχου και φωτός, ο Μπομπ Ουίλσον ανεβαίνει στη σκηνή προκειμένου να ερμηνεύσει τον μονόλογο του Μπέκετ «Η τελευταία μαγνητοταινία του Κραπ». Επρεπε να περάσει μία δεκαετία από τον «Αμλετ» έως ότου ο Ουίλσον ξανανέβει στη σκηνή ως ηθοποιός, στις 8 και 9 Μαΐου, στο «Θέατρον» (Ελληνικός Κόσμος, Πειραιώς 254), στο πλαίσιο των εκδηλώσεων «Θέατρο πέρα από τα όρια».\nΤριανταπέντε χρόνια μετά την προσωπική τους συνάντηση, ο Μπομπ Ουίλσον συναντά στη σκηνή τον συγγραφέα που έδωσε ιδιαίτερο νόημα στις λέξεις. Κοινός τόπος των δύο καλλιτεχνών, η απόλυτη σαφήνεια και απλότητα στα έργα τους. Ειρωνικό, πονηρό, κωμικό αλλά και δραματικό το έργο, τοποθετημένο στο μοναδικό σκηνογραφικό και φωτιστικό τοπίο του Ουίλσον, ταιριάζει απόλυτα στην προσωπικότητά του. Με το πρόσωπο βαριά μακιγιαρισμένο, ώστε να μοιάζει με ανέκφραστη, άφιλη και χωρίς ηλικία μάσκα, σε ένα γκρίζο μη τόπο, ο ήρωας ακούει και ξανακούει τον εαυτό του και τις σκέψεις του μέσα από μια μαγνητοταινία που είχε γράψει πριν από 40 χρόνια, την ημέρα των γενεθλίων του.\n«Είχα την τιμή να δεχτώ τον Μπέκετ στα παρασκήνια ενός από τα πρώτα μου έργα, το «A Letter to Queen Victoria». Με συνεχάρη για το αποσπασματικό, ασυνεχές κείμενό μου. Είπε ότι ήταν καταπληκτικό», θυμάται ο Μπομπ Ουίλσον. Ακόμη, ο Ιονέσκο, όταν είχε δημοσιεύσει κριτική για το πρώτο του θεατρικό έργο, «Deafman Glance», έγραφε ότι «ο Ουίλσον ξεπέρασε τον Μπέκετ». «Ως εκ τούτου ένιωθα μεγάλη νευρικότητα που θα τον συναντούσα από κοντά. Πάντοτε ένιωθα στενά συνδεδεμένος με τον κόσμο του Μπέκετ. Σε σημεία βρίσκεται πολύ κοντά στο έργο μου. Τώρα όμως, 35 χρόνια μετά, αποφάσισα να αντιμετωπίσω την πρόκληση και να το επιχειρήσω», τονίζει ο καλλιτέχνης.\n«Οταν σκηνοθετώ ένα έργο, κατασκευάζω μια δομή στον χρόνο. Στο τέλος, όταν όλα τα οπτικά στοιχεία βρίσκονται στη θέση τους, έχω δημιουργήσει ένα πλαίσιο το οποίο καλούνται να γεμίσουν οι ηθοποιοί. Εάν η δομή είναι στέρεα, επιτρέπει ελευθερία. Εδώ, κατά ένα μεγάλο μέρος, η δομή είναι ήδη δοσμένη, κι εγώ πρέπει να βρω την ελευθερία μου μέσα από τη δομή του Μπέκετ. Υπαγορεύει πώς να είναι τα σκηνικά, ποιες είναι οι κινήσεις…», καταλήγει.\n«Η τελευταία μαγνητοταινία του Κραπ» είναι ένα μονόπρακτο γραμμένο στα αγγλικά από τον Σάμιουελ Μπέκετ. Ο Κραπ, ένας ηλικιωμένος άνδρας, κάθεται στο δωμάτιό του αργά τη νύχτα. Είναι τα εβδομηκοστά του γενέθλια. Ετοιμάζεται να μαγνητοφωνήσει τις σκέψεις του για τη χρονιά που πέρασε, όπως έχει συνηθίσει να κάνει κάθε χρόνο από τότε που ήταν νέος. Τα ηχογραφημένα γεγονότα σε κάθε κασέτα είναι επιμελώς σημειωμένα σε έναν τεράστιο κατάλογο, έτσι ώστε να έχει εύκολη πρόσβαση στις αναμνήσεις του παρελθόντος. Ενώ προετοιμάζει μια νέα κασέτα, ακούει μια μαγνητοφώνηση που είχε κάνει πριν σαράντα χρόνια.\nΑκούει και ξανακούει το σημείο όπου ο νεότερος Κραπ μιλά σε ήρεμο και φιλοσοφικό τόνο για τον χωρισμό του από μια γυναίκα με το όνομα Εφι. Τότε έκρινε τον χωρισμό αναπόφευκτο και ανυπομονούσε για νέες κατακτήσεις και θριάμβους. Τώρα, αναθεωρώντας το παρελθόν, συνειδητοποιεί ότι η γυναίκα εκείνη ήταν ο τελευταίος μεγάλος έρωτας της ζωής του και ότι, χάνοντάς την, έχασε, τόσα χρόνια πριν, την ευκαιρία του να γίνει ευτυχισμένος.\n«Η τελευταία μαγνητοταινία του Κραπ» με τον Μπομπ Ουίλσον παρουσιάζεται το Σάββατο 8 και Κυριακή 9 Μαΐου, στο Θέατρο του Κέντρου Πολιτισμού «Ελληνικός Κόσμος», στις 21.30 (με ελληνικούς υπέρτιτλους). Πληροφορίες: Αττική Πολιτιστική Εταιρεία, 210 722 5469, www.tbb.gr, www.attikicultural.org. Η προπώληση έχει αρχίσει. Τιμές: € 30 – 50 – 75 – 85 – 100.\nΑΝΤΙΓΟΝΗ ΚΑΡΑΛΗ, ΕΘΝΟΣ, 02/05/2010\n«Σταθερή είναι μόνο η αλλαγή»\n1 Μαΐου, 2010 – 7:24 πμ\nΜάγος όχι μόνο της σκηνοθεσίας, αλλά και της δημιουργίας μοναδικών εικαστικών και φωτιστικών τοπίων, ο Ρόμπερτ Ουίλσον θα μας παρουσιαστεί αυτή τη φορά και ως ηθοποιός. Το ερχόμενο Σαββατοκύριακο, ο διάσημος αμερικανός θεατράνθρωπος θα υποδυθεί τον ομώνυμο ρόλο στην «Τελευταία μαγνητοταινία του Κραπ» του Μπέκετ.\nΗ παράσταση θα δοθεί με ελληνικούς υπέρτιτλους στο «Θέατρον» του Κέντρου Πολιτισμού «Ελληνικός Κόσμος». Ο Ρ. Ουίλσον μάς μίλησε για τον πρωταγωνιστικό ρόλο που έχει το φως στις δουλειές του και τον τρόπο με τον οποίο εκείνος αντιλαμβάνεται το θέατρο.\nΑναμνήσεις μιας σχέσης\n«Η τελευταία μαγνητοταινία του Κραπ» θεωρείται ένα από τα πιο προσωπικά έργα του Μπέκετ. Εμπειρίες ζωής ενσωματώνονται στο κείμενο μεταφέροντας μια καθολική αίσθηση επιθυμίας, απώλειας, θλίψης και προσδοκίας. Οι περίπατοί του στους ιρλανδέζικους λόφους μαζί με τον πατέρα του, ακόμα και ο θάνατος της μητέρας του, διαπερνούν το έργο. Ο γερο-Κραπ, ακούγοντας τις ηχογραφήσεις που έκανε κάποτε ο ίδιος, γοητεύεται απ’ τις γυναίκες της νιότης του. Εκείνο όμως που τον συναρπάζει είναι μια γυναίκα…\nΟ ιρλανδός δραματουργός έγραψε την «Τελευταία μαγνητοταινία του Κραπ» σε μια περίοδο που βίωνε βαθιά κατάθλιψη. Τον Δεκέμβριο του 1957 πληροφορείται ότι η παλιά αγαπημένη του Εντνα Μακάρθι πάσχει από καρκίνο. Το γεγονός τον συνταράσσει τόσο που μέχρι το θάνατό της, δεκαοκτώ μήνες μετά, θα της γράφει μεγάλα τρυφερά κι ερωτικά γράμματα. Οι αναμνήσεις από τη νέα, χαρούμενη πνευματώδη Εντνα εναλλάσσονται με εικόνες από τη σημερινή της κατάσταση. Αυτή η ψυχική διάθεση και οι έντονες μνήμες τον έκαναν να εμπνευστεί το έργο αυτό. Αρκετά χρόνια αργότερα, κάνοντας πρόβες με το Θεατρικό Εργαστήρι San Quentin, σχολίαζε: «Ολο το έργο διαπερνά ένας λυρικός τόνος. Ο τόνος μιας γυναίκας. Ο Κραπ νιώθει τρυφερότητα και ματαίωση για τα θηλυκά πλάσματα».\nΟταν έγραφε, ο Μπέκετ δεν γνώριζε τίποτα σχετικά με την προηγμένη για την εποχή τεχνολογία του μαγνητοφώνου. Σε μια επίσκεψή του όμως στο στούντιο του BBC στο Παρίσι, του έπαιξαν τις μαγνητοταινίες αναγνώσεων έργων του. Τότε συνέλαβε την ιδέα να χρησιμοποιήσει το εύρημα του μαγνητόφωνου στο συγκεκριμένο θεατρικό έργο. Ξεχώριζε δε την «Τελευταία μαγνητοταινία του Κραπ», αντιπαραβάλλοντάς τη με άλλα έργα του που θεωρούνταν δυσνόητα, και σημείωνε με διάθεση αυτοσαρκασμού: «Θα πει ο κόσμος: «Να πάρει η ευχή, τελικά τρέχει και αίμα στις φλέβες αυτού του ανθρώπου, όσο κι αν φαίνεται απίστευτο. Πρέπει να γερνάει»»…\nΑς δούμε όμως τι λέει γι’ αυτό ο Ρ. Ουίλσον:\n-Ο συγγραφέας χαρακτήριζε το έργο που ανεβάζετε «όμορφα θλιμμένο και συναισθηματικό. Σαν τη μικρή καρδιά μιας αγκινάρας σερβιρισμένης πλάι στα έντερα με τα περιττώματα των Χαμ και Κλοβ στο «Τέλος του Παιχνιδιού»»… Πώς ακούτε εσείς αυτή τη λυρική έκφραση όταν, κατά τον Μπέκετ, «ο κόσμος τελειώνει και το φως βυθίζεται»;\n«Η φράση σημαίνει τόσο πολλά πράγματα, που δεν θα μπορούσα ν’ αναφέρω κάτι συγκεκριμένο. Κάθε βράδυ αποτελεί ένα προσωπικό ταξίδι που αποκαλύπτει τη δική του ξεχωριστή ιστορία. Εγώ προσπαθώ να μείνω «ανοιχτός», χτίζοντας τον ρόλο. Κάθε βράδυ, «όταν πέφτει το σκοτάδι», μπορεί να σηματοδοτήσει μια διαφορετική, ξεχωριστή εμπειρία».\n-Η παρουσία ενός απλού μαγνητοφώνου στο έργο μοιάζει με στοιχείο που αντιπαραβάλλεται ειρωνικά στην προοπτική της δικής σας σκηνοθεσίας, δεδομένου ότι οι παραστάσεις σας αξιοποιούν κάθε δυνατή τεχνολογία, δημιουργώντας ένα μοναδικό περιβάλλον. Πώς θα περιγράφατε την παράστασή σας σε σχέση με τη σημασία του κειμένου;\n«Δεν σκέφτομαι με όρους που αφορούν αυστηρά το περιεχόμενο του έργου. Σκέφτομαι αφαιρετικά. Ακολουθώ μια σειρά από κινήσεις, δράσεις που συνοδεύονται από κείμενο. Δεν έχω συγκεκριμένες ιδέες, μια προκαθορισμένη αντίληψη ή ερμηνεία γι’ αυτό το έργο, είτε αφορά τη σκηνοθεσία είτε την ερμηνεία. Προσπαθώ να μην ερμηνεύω το έργο, αλλά απλώς να είμαι το έργο… Πάντοτε επιμένω, δίνω ιδιαίτερη προσοχή στους φωτισμούς, γιατί πιστεύω ότι αν υπάρχει φως σε μια παράσταση, «ακούς» καλύτερα και «βλέπεις» καλύτερα».\n-Ο γερο-Κραπ ακούει ηχογραφήσεις που έκανε στα νιάτα του και θυμάται πρόσωπα, παλιές σκέψεις, τοπία, αισθήματα που είχε νιώσει. Σας απασχολεί αυτή η επιστροφή στο παρελθόν;\n«Αντιλαμβάνομαι το έργο και την παράσταση με διαφορετικό τρόπο. Πρόκειται περισσότερο για μια εμπειρία που βιώνω με τρόπο απόλυτο στη σκηνή. Κάθε στιγμή είναι γεμάτη χρόνο. Ξέρουμε ότι κάθε δευτερόλεπτο θα είναι πάντα διαφορετικό, αφού συνεχώς αλλάζει δημιουργώντας καινούριες συνθήκες, διαφορετικά δεδομένα. Το μόνο πράγμα που μπορούμε να πούμε ότι είναι σταθερό στη φύση και τη ζωή είναι η αλλαγή»…\n«Προέκταση της σκέψης»\n-Πώς βλέπετε την πορεία του θεάτρου σήμερα; Κάποιοι λένε ότι επηρεάζεται από τη γενικότερη κρίση, κοινωνική και οικονομική.\n«Για μένα το θέατρο δεν είναι μια διανοητική ή πνευματική άσκηση. Οι περισσότερες από τις θεατρικές παραστάσεις που έχω παρακολουθήσει τελευταία είναι πολύ ακαδημαϊκές, διανοουμενίστικες θα έλεγα. Βλέπεις τους ηθοποιούς να σκέφτονται και ξανά να σκέφτονται… Η βασική ιδέα, το πνεύμα της δικής μου δουλειάς, είναι πώς ο δημιουργός θέτει στον θεατή ερωτήματα, ενσπείρει αμφιβολίες γύρω από το «τι είναι». Το θέατρο αφορά μια ενστικτώδη συμπεριφορά και ο καλλιτέχνης πρέπει να συνδιαλέγεται με τον ίδιο τον εαυτό του αναρωτώμενος για το νόημα, την σημασία, την αξία αυτου που κάνει. Θα έλεγα ότι πρόκειται για μια προέκταση της σκέψης». *


MTS | MANUAL THERAPY SYSTEM - Η ΘΕΡΑΠΕΥΤΙΚΗ ΛΑΣΠΗ\nΗ ΘΕΡΑΠΕΥΤΙΚΗ ΛΑΣΠΗ\nΌλο και περισσότερες γυναίκες δοκιμάζουν τη θεραπεία της λάσπης, ως το σύγχρονο «φάρμακο», που όχι μόνο βοηθά στους πόνους του σώματος, αλλά προσφέρει και νεότητα στο δέρμα. Μια ώρα λασποθεραπείας σε ένα spa και η λάσπη θα ανανεώσει και θα ξεκουράσει το σώμα μας. Άλλωστε, για αυτό την προτιμούν κυρίως γυναίκες ηλικίας από 30 έως 45 ετών. Μια δοκιμή αρκεί για να σας πείσει...\nΣαν αίσθηση είναι υπέροχο. Ένας συνδυασμός από χάδια, μασάζ, scrub, τύλιγμα, και όλα αυτά με μια εναλλαγή των προϊόντων πάνω μας για μια πλήρη περιποίηση.\nΕναλλακτικά μπορείτε να προμηθευτείτε τα προϊόντα και να το δοκιμάσετε στην άνεση του σπιτιού σας. Ό,τι καλύτερο για ζευγάρι για να ξαναζωντανέψει τον έρωτά του.\nΗ πρώτη εικόνα που έρχεται στο μυαλό μας στο άκουσμα της θεραπείας είναι ένας χώρος γεμάτος λάσπη και απαίσια ατμόσφαιρα. Το αληθινό σκηνικό της λασποθεραπείας, όμως, περιέχει μασάζ, peeling, μάσκα λάσπης, τύλιγμα με ειδική ζελατίνη και βούτυρο σώματος. Με άλλα λόγια χαλάρωση χωρίς όρια! Γενικότερα, η λασποθεραπεία προτείνεται πριν το καλοκαίρι και την έκθεση στον ήλιο, οπότε καλύτερο είναι να τη δοκιμάσουμε λίγο μετά την άνοιξη. Η λάσπη έχει τη δυνατότητα να ενυδατώσει και να θρέψει το σώμα μας, ενώ παράλληλα να απομακρύνει τα νεκρά κύτταρα από επάνω μας.\nΤαιριάζει σε όλους τους τύπους δέρματος, με τη διαφορά ότι σε λεπτά δέρματα χρησιμοποιείται χοντρός κόκκος στο peeling για την αποφυγή τραυματισμών, ενώ στα ανθεκτικά τοποθετείται oil scrub. Ειδικότερα, αφού καθαριστεί το σώμα, η λάσπη απλώνεται και τυλίγεται πάνω μας, με αποτέλεσμα όλα τα ευεργετικά στοιχεία να διαπερνούν τους πόρους του δέρματος. Στο τέλος, απλώνεται βούτυρο σώματος, με λάδι ελιάς, καρύδας, αβοκάντο, βούτυρο καριτέ και νερό από τη Νεκρά Θάλασσα, το οποίο είναι ειδικό για την αντισηψία και την υπεραιμία. Μια μέση τιμή για μια λασποθεραπεία είναι τα 60 ευρώ.\nΤα «υπέρ» της λάσπης στο σώμα μας\nΕκτός από την ευεξία και τη χαλάρωση ολόκληρου του σώματος, η λασποθεραπεία «υπόσχεται» την καταπολέμηση των μυϊκών πόνων, ειδικά αν η λάσπη έχει ζεσταθεί πριν σε μπεν μαρί. Παράλληλα, βοηθάει στην ακμή, σε μια σειρά από δερματοπάθειες, στα εκζέματα, τους ρευματισμούς και καταπραΰνει φλεγμονές, καθώς η λάσπη περιέχει άργιλο, ασβέστιο, θείο και ψευδάργυρο. Πολλές γυναίκες όμως, την προτιμούν μέσα από μια μεγάλη ποικιλία από θεραπείες, ακριβώς επειδή αποβάλλει τις τοξίνες και ενισχύει το ανοσοποιητικό σύστημα.\nΕπιπλέον, η λάσπη έχει την ιδιότητα να ρυθμίζει τη λιπαρότητα, φέρνοντας την ισορροπία στο δέρμα μας. Αν το δέρμα είναι λιπαρό, η λάσπη μένει περισσότερη ώρα πάνω μας, ενώ αν είναι αφυδατωμένο, προσφέρει ενυδάτωση μέσα σε μόλις 15 λεπτά. Το αποτέλεσμα δεν είναι άλλο από ένα δέρμα μεταξένιο, λαμπερό και καθαρό! Τα στοιχεία της είναι πλούσια σε ιχνοστοιχεία και μέταλλα που μπορούν μετά από μερικές συνεδρίες να «χτίσουν» πιο υγιείς ιστούς στο σώμα μας.


Η Βαυαρία ενίσχυσε τους κανόνες για τα hotspots της\nΛαμβάνοντας υπόψη τον αυξανόμενο αριθμό κρουσμάτων, η κυβέρνηση της Βαυαρίας αποφάσισε τους υποχρεωτικούς περιορισμούς για τις περιφέρειες με τιμή επίπτωσης άνω των 50.\nΑπό τώρα, σύμφωνα με τον πρωθυπουργό Markus Söder (CSU), θα υπάρξει απαγόρευση κυκλοφορίας από τις 22:00 στο εμπόριο τροφοδοσίας. Οι ιδιωτικές γιορτές περιορίζονται σε πέντε άτομα ή στα μέλη δύο νοικοκυριών, ανεξάρτητα από το αν οι εορτασμοί είναι δημόσιοι ή ιδιωτικοί.\nΣτον σχολικό τομέα, σύμφωνα με τον Söder, τα ακόλουθα θα ισχύουν στο μέλλον σε περιοχές με περισσότερες από 50 νέες μολύνσεις ανά 100.000 κατοίκους εντός επτά ημερών: Ακόμα και οι μαθητές του δημοτικού σχολείου πρέπει να φορούν προστασία στόματος και μύτης στην τάξη.\nΜέχρι στιγμής, αυτή ήταν μόνο η επείγουσα σύσταση σύμφωνα με το σχέδιο τριών σταδίων του Υπουργείου Πολιτισμού της Βαυαρίας. Ο πρωθυπουργός τόνισε ότι η απαίτηση μάσκας ισχύει και τα απογεύματα στο κέντρο φροντίδας μετά το σχολείο.\nΕκτεταμένη απαίτηση μάσκας από προειδοποιητική τιμή 35\nΑπό την τιμή 35, μια απαίτηση για εκτεταμένη μάσκα θα ισχύει στην Βαυαρία, όπως αποφασίστηκε. Ως παραδείγματα, ο Söder ονόμασε πανεπιστήμια κατά τη διάρκεια της διάλεξης, μέρη με συχνή συχνότητα και χώρους εργασίας, εάν δεν υπάρχει απόσταση από εκεί.\nΕπιπλέον, η απαίτηση μάσκας ισχύει από μια συχνότητα 35 ατόμων σε αθλητικές και πολιτιστικές εκδηλώσεις. Από την τιμή επίπτωσης 35, θα υπάρχει απαγόρευση κυκλοφορίας από τις 23:00 στο εμπόριο τροφοδοσίας.\nΣε ιδιωτικές γιορτές επιτρέπονται δέκα άτομα σε αυτήν τη φάση, μια αυστηρότερη τιμή από ότι συμφωνήθηκε σε εθνικό επίπεδο.\nSöder: Μέτρα αρχικά για τέσσερις εβδομάδες\nΣύμφωνα με τον Söder, οι προηγούμενοι κανόνες αρχικά θα ισχύουν για “επαγγελματικές εκδηλώσεις” – για παράδειγμα στους τομείς του αθλητισμού ή του πολιτισμού. Τα αυστηρά μέτρα αρχικά θα ισχύουν για τέσσερις εβδομάδες.\nΟ Söder περιέγραψε τους αριθμούς κρουσμάτων στη Γερμανία ως «ανησυχητικούς». Στη Βαυαρία, για πρώτη φορά, αναφέρθηκαν περισσότερες από χίλιες νέες λοιμώξεις μέσα σε μια μέρα – δηλαδή 1.072.\nΈντεκα δήμοι της Βαυαρίας είχαν ξεπεράσει το όριο των 50 νέων λοιμώξεων ανά 100.000 κατοίκους μέσα σε επτά ημέρες, 15 ακόμη ήταν πάνω από την προειδοποιητική τιμή των 35. Η επίπτωση σε όλη τη Βαυαρία είναι 31,9 – το ποσοστό μόλυνσης είναι επομένως “εξαιρετικά δυναμικό”.\nΟ πρωθυπουργός τόνισε ότι οι αριθμοί εκτοξεύθηκαν σε πολλές ευρωπαϊκές χώρες. Υπάρχουν lockdown, περιορισμοί εξόδου, μέτρα καραντίνας για ορισμένους δήμους. Η τσεχική κυβέρνηση έχει ήδη ρωτήσει τη Βαυαρία εάν θα παρέχει νοσοκομειακά κρεβάτια σε ασθενείς εντατικής θεραπείας. «Αυτό φυσικά θα το κάνουμε», τόνισε ο Söder.\nΗ απαγόρευση διαμονής στη Βαυαρία παραμένει προς το παρόν\nΗ αμφιλεγόμενη απαγόρευση διαμονής στη Βαυαρία παραμένει προς το παρόν, όπως είπε ο πρωθυπουργός. Αλλά γνωρίζει τα προβλήματα. Η κρατική κυβέρνηση εξετάζει τώρα πολύ προσεκτικά την απόφαση στο Baden-Württemberg, όπου το διοικητικό δικαστήριο είχε ανατρέψει την απαγόρευση διαμονής.\nΕπιπλέον, θα παρακολουθεί στενά εάν άλλα ομοσπονδιακά κράτη εφαρμόζουν γρήγορα τα ψηφίσματα της Τετάρτης. Στη συνέχεια, σύμφωνα με τον Söder, η ανάγκη απαγόρευσης στέγασης θα μπορούσε να καταστεί περιττή.\nΟ Söder τόνισε και πάλι ότι δεν ήταν απαγόρευση διακοπών, αλλά «διακοπές με δοκιμασία». Πρόσθεσε: “Πιστεύουμε ότι εξακολουθεί να είναι ένα λογικό μέτρο.”\nΣυμφωνία μεταξύ των ομοσπονδιακών κυβερνήσεων σχετικά με περιορισμούς στα hotspots\nΟι πρωθυπουργοί των ομοσπονδιακών κρατών και η καγκελάριος Άνγκελα Μέρκελ (CDU) συμφώνησαν την Τετάρτη μετά από περίπου οκτώ ώρες συζητήσεων σχετικά με αυστηρότερους περιφερειακούς περιορισμούς, όπου το όριο των 50 νέων λοιμώξεων ανά 100.000 κατοίκους έφτασε σε επτά ημέρες (επτά ημέρες) ή έχει ξεπεραστεί. Σύμφωνα με τη συμφωνία, θα πρέπει να υπάρχουν ανάλογοι περιορισμοί σε εθνικό επίπεδο από την τιμή προειδοποίησης των 35.\nΑπεργίες στο δημόσιο τομέα στη Βαυαρία


Ενημερώνουν τον κόσμο για την οικοτεχνία - Νέα Κρήτη\nΕνημερώνουν τον κόσμο για την οικοτεχνία\nΟ νόμος που έχει "περάσει" από τη Βουλή για την οικοτεχνία, δίνει τη δυνατότητα εξασφάλισης ενός συμπληρωματικού εισοδήματος σε όλους τους αγρότες της Κρήτης. Κι αυτό γιατί αποκτούν δικαίωμα μεταποίησης των προιόντων που παράγουν μεσα στο σπίτι τους και διάθεσή τους στην αγορά χωρίς μεσάζοντες.\nΠροκειμένου να ενημερωθούν οι αγρότες (και κυρίως οι αγρότισσες) για τη δυνατότητά τους αυτή, ο Δήμος Οροπεδίου Λασιθίου διοργανώνει για την Δευτέρα 25 Ιουλίου και ώρα 7:30 το απόγευμα, στην αίθουσα "Αντωνίου Βορεάδη", ενημερωτική εκδήλωση με θέμα "Αξιοποίηση των αγροτικών και κτηνοτροφικών προϊόντων του Οροπεδίου". Ομιλητής θα είναι ο Ζαχαρίας Σωμαράς Κτηνίατρος Υγιεινολόγος, Πρόεδρος Κτηνιάτρων Δημοσίων Υπαλλήλων Κρήτης. Η εκδήλωση διοργανώνεται από την Αναπτυξιακή Εταιρεία Ν. Λασιθίου, τη Πνευματική Εστία τους συλλόγους Οροπεδίου Λασιθίου (Αγροτικός- Κτηνοτροφικός- Εμποροβιοτεχνικός (ΕΒΕΣΟΛ) - Σύλλογος Γυναικών "ΡΕΑ").


ai-vreS: Διάλεξη του Καταφυγιώτη Καθηγητή Ζ. Σατραζέμη στο Πανεπιστήμιο του New Hampshire για τον Αλέξη - Γιώργο Ζορμπά\nΔιάλεξη του Καταφυγιώτη Καθηγητή Ζ. Σατραζέμη στο Πανεπιστήμιο του New Hampshire για τον Αλέξη - Γιώργο Ζορμπά\nΕΝΘΟΥΣΙΑΣΜΟΣ ΚΑΙ ΧΕΙΡΟΚΡΟΤΗΜΑΤΑ ΣΕ ΜΙΑ ΕΚΔΗΛΩΣΗ ΠΟΥ ΟΡΓΑΝΩΣΑΝ ΟΙ ΕΔΡΕΣ ΝΕΟΕΛΛΗΝΙΚΩΝ ΚΑΙ ΚΛΑΣΣΙΚΩΝ ΣΠΟΥΔΩΝ\nΔιάλεξη του Ζ. Σατραζέμη στο Πανεπιστήμιο του New Hampshire για τον Αλέξη - Γιώργο Ζορμπά\n* ΠΑΡΟΥΣΙΑΣΕ ΝΕΑ ΣΤΟΙΧΕΙΑ ΓΙΑ ΤΟΝ ΠΡΑΓΜΑΤΙΚΟ ΖΟΡΜΠΑ ΑΠΟ ΤΟ ΚΑΤΑΦΥΓΙ ΚΟΖΑΝΗΣ & ΓΙΑ ΤΟΝ ΜΥΘΙΚΟ ΖΟΡΜΠΑ ΤΟΥ ΚΑΖΑΝΤΖΑΚΗ\n* ΣΥΝΑΝΤΗΘΗΚΕ ΜΕ ΤΗΝ ΠΡΟΞΕΝΟ ΤΗΣ ΒΟΣΤΩΝΗΣ, ΙΦΙΓΕΝΕΙΑ ΚΑΝΑΡΑ, ΚΑΘΩΣ ΚΑΙ ΜΕ ΚΟΡΥΦΑΙΑ ΠΡΟΣΩΠΑ ΤΗΣ ΟΜΟΓΕΝΕΙΑΣ.\nΠοιος ήταν ο Γιώργος Ζορμπάς; Ποιος πραγματικά ήταν; Από πού κατάγονταν, πού έζησε, ποια ήταν η ζωή του, πώς γνωρίστηκε με τον Νίκο Καζαντζάκη, πώς και πότε έφυγε από τη ζωή, πώς και γιατί έγινε μύθος; Ποια είναι τα πραγματικά στοιχεία τής ζωής του αλλά και ποια είναι τα μυθικά στοιχεία που πλάθει ο Νίκος Καζαντζάκης για τον Ζορμπά στο ομώνυμο βιβλίο του;\nΣ’ αυτά τα ερωτήματα καθώς και σε πολλά άλλα έδωσε τεκμηριωμένες απαντήσεις, μετά από σχετικές έρευνες που πραγματοποίησε, ο Καθηγητής, Συγγραφέας και τ. Αντιδήμαρχος Κατερίνης, Ζήνων Σατραζέμης, κατά τη διάρκεια ομιλίας του στο Πανεπιστήμιο τού New Hampshire (USA) ύστερα από σχετική πρόσκληση που του έγινε. Το θέμα τής εκδήλωσης και της διάλεξης ήταν «ο Αλέξης - Γιώργος Ζορμπάς τού Νίκου Καζαντζάκη – μύθος και πραγματικότητα».\nΗ εκδήλωση στο Πανεπιστήμιο του New Hampshire\nΗ εκδήλωση αυτή, που είχε ως μοναδικό ομιλητή τον κ. Σατραζέμη, οργανώθηκε από τις έδρες των Νεοελληνικών και Κλασσικών Σπουδών τού Πανεπιστημίου και συμμετείχαν η Καθηγήτρια τής έδρας των Νεοελληνικών Νίνα Γκατζούλη, ο Καθηγητής Κλασσικών Σπουδών Stephen Trzaskoma, ο Καθηγητής Κλασσικών Σπουδών R.Scott Smith, ο Καθηγητής Ιστορίας και Κλασσικών Σπουδών Gregory McMahon ,η Καθηγήτρια Κλασσικών σπουδών Harriet Fertik, και ο Καθηγητής Κλασσικών Σπουδών Richard Clairmont, αρκετές φοιτήτριες και φοιτητές καθώς και πολίτες.\nΗ διάλεξη ζητήθηκε και πραγματοποιήθηκε στην ελληνική γλώσσα, ωστόσο, μέσα από μεγάλη οθόνη προβλήθηκε ταυτόχρονα και στην αγγλική γλώσσα προκειμένου να κατανοούν τα λεγόμενα όσοι από τους παρευρισκόμενους δεν γνώριζαν ελληνικά.\nΤα στοιχεία που αφορούν την προσωπικότητα και το έργο τού πραγματικού Ζορμπά που παρουσιάστηκαν στο Πανεπιστήμιο τού New Hampshire, αποτελούν προϊόν συγκριτικής τετράχρονης μελέτης και έρευνας που έχει κάνει ο Καταφυγιώτης Ζήνων Σατραζέμης για τον συντοπίτη του, Γιώργο Ζορμπά.\nΠρόκειται για νέα στοιχεία που, εν πολλοίς, δεν έχουν παρουσιαστεί ξανά στο κοινό ενώ προσεχώς αναμένεται να δοθούν στην δημοσιότητα με την έκδοση σχετικού βιβλίου. Τα στοιχεία στηρίζονται σε έγγραφα του ελληνικού κράτους, όπως του Υπουργείου Εσωτερικών και του δήμου Σερβίων. Με τα έγγραφα αυτά δίνεται οριστική απάντηση και γίνεται άρση κάθε αμφιβολίας για την καταγωγή του Αλέξη κατά κόσμο Γιώργη Ζορμπά\nΜετά τη διάλεξη, καθηγητές πανεπιστημίου που την παρακολούθησαν, δήλωναν ότι ήταν μια τεκμηριωμένη παρουσίαση, δήλωναν ενθουσιασμένοι, διότι, όπως έλεγαν, μάθανε για την Ελλάδα μέσα από μια άλλη οπτική γωνία, μέσα από τη ζωή και το έργο Ζορμπάς, ο οποίος γεννήθηκε στο Καταφύγι Κοζάνης, έζησε σε διάφορα μέρη της Ελλάδας και κέρδισε τον κόσμο.\nΗ Διάλεξη του Καθηγητή Ζήνωνα Σατραζέμη\nΌπως προαναφέρθηκε, η ομιλία τού Καθηγητή κ. Σατραζέμη βασίστηκε πάνω στη συγκριτική μελέτη που ο ίδιος έχει κάνει για τον Ζορμπά, κινήθηκε δε σε τρεις άξονες, ως εξής:\n1. Οι ηθικοί κώδικες της ιδιαίτερης πατρίδας τού Ζορμπά (Καταφύγι Κοζάνης), το περιβάλλον μέσα στο οποίο μεγάλωσε.\n2. Ο πραγματικός Ζορμπάς μετά τα 22 του χρόνια όταν νυμφεύτηκε, άνοιξε τα φτερά του, γνώρισε τον Καζαντζάκη, δημιούργησε φιλίες, έφτιαξε δικά του μεταλλεία. Τί λένε άνθρωποι που τον γνώρισαν στη Μάνη, στη Χαλκιδική και αλλού, τί λέει ο Καζαντζάκης, τί αποκομίζει όμως κανείς και μέσα από επιστολές τού Ζορμπά στον Καζαντζάκη όπου ο ίδιος ο Ζορμπάς αυτοχαρακτηρίζεται.\n3. Η μυθοπλασία για τον Ζορμπά.\nΣυγκρίνοντας, λοιπόν, τους τρεις άξονες, αυτούς σε τρεις πίνακες χαρακτηριστικών, καταλαβαίνει κανείς το πού συγκλίνει η πραγματικότητα και πού αποκλίνει ο μύθος.\nΤο Καταφύγι Κοζάνης, ο τόπος που γεννήθηκε ο Γιώργης Ζορμπάς.\nΌπως, μεταξύ άλλων, είπε στην ομιλία του ο κ. Σατραζέμης, «το Καταφύγι είναι ένα ορεινό χωριό τού Νομού Κοζάνης, της Δυτικής Μακεδονίας χτισμένο σαν αετοφωλιά στα 1450 μέτρα υψόμετρο. Ιδρύθηκε πριν το 1490 από Έλληνες ορθόδοξους χριστιανούς, οι οποίοι αναζήτησαν καταφύγιο στα ορεινά, εγκαταλείποντας τις πεδινές περιοχές, μετά τις συστηματικές εγκαταστάσεις τουρκικών πληθυσμών με την επικράτηση της Οθωμανικής κατοχής.\nΤο χωριό μεγάλωσε μέσα από διαδοχικούς εποικισμούς, από ομάδες κυνηγημένων ανυπόταχτων Ελλήνων οι οποίοι δεν ανέχονταν τον τουρκικό ζυγό. Αναφέρονται δύο μεγάλες ομάδες: Η 1η αποτελούνταν από κατοίκους των ορεινών\nΑγράφων της Θεσσαλίας οι οποίοι ξεριζώθηκαν από τον τόπο τους, μετά την αποτυχημένη εξέγερση, που υποκίνησε το 1610 στη Δυτική Θεσσαλία ο Επίσκοπος Τρίκκης Διονύσιος και η 2η ομάδα αποτελούνταν από Ηπειρώτες οι οποίοι ξεριζώθηκαν από τον τόπο τους από τον Αλή Πασά τον 18ο αιώνα.\n«Η φτώχεια του εδάφους», γράφει ο ιστορικός Απόστολος Βακαλόπουλος, «τους επιβάλει τη φοβερή λιτότητα, σχεδόν τον υποσιτισμό, και τους στρέφει προς την κτηνοτροφία, η οποία γίνεται ο κύριος και θετικός πόρος της ζωής τους, γιατί τους δίνει την τροφή και την ενδυμασία. Κάτω από τις ιδιαίτερα σκληρές συνθήκες της ορεινής ζωής, ο κατατρεγμένος πληθυσμός αναγκάστηκε ν’ αναπτύξει όλες του τις δυνάμεις για να επιβιώσει. Η περιοχή όπου χτίστηκε το Καταφύγι ήταν στην καρδιά ενός πυκνού δάσους. Η συνεχής μάχη με τα δάση απαιτεί ιδιαίτερη εγρήγορση. Το ξεχέρσωμα του δάσους προϋποθέτει συνεχή επαγρύπνηση, αν σταματήσεις, το δάσος επανέρχεται δυναμικότερα να διεκδικήσει το απολεσθέν έδαφος. Έτσι αναπτύσσουν το επάγγελμα του υλοτόμου, με οποίο γίνηκαν ξακουστοί σε όλη την Ελλάδα αλλά και τα Βαλκάνια. Οι πολύ δύσκολες συνθήκες διαβίωσης διαμόρφωσαν σημαντικά και τον συλλογικό χαρακτήρα των Καταφυγιωτών.\nΟι Καταφυγιώτες στο σύνολο τους ήταν άνθρωποι συντηρητικής\nνοοτροπίας και ψυχοσύνθεσης. Έντιμοι, δίκαιοι, εργατικοί, υπερήφανοι, συνεργάσιμοι. Πάντοτε συνεπείς προς τις όποιες υποχρεώσεις τους, και αυστηρά προσηλωμένοι στις παραδοσιακές ηθικές αρχές. Η ηθική συνείδηση γι' αυτούς ήταν\nβίωμα κι όχι υποχρέωση ή ανάγκη. Αστυνομία δεν υπήρχε στο χωριό από το 1912, που ελευθερώθηκε, και δεν χρειαζόταν. Επί τουρκοκρατίας υπήρχε μια μικρή φρουρά εκ τεσσάρων τούρκων στρατιωτών. Όλες τις μικροδιαφορές των κατοίκων τις έλυνε ο πρόεδρος με το κοινοτικό Συμβούλιο. Και η απόφαση τους ήταν νόμος. Ο άγραφος νόμος που πηγάζει από την αυθόρμητη πίστη στις παραδοσιακές αρχές της τιμιότητας και της ανθρωπιάς. Πράγματι: Φόνοι, μαχαιρώματα, διαρρήξεις,\nξυλοδαρμοί, διαζύγια ήταν πράγματα άγνωστα στο Καταφύγι.\nΑπ' όλα αυτά προκύπτει ότι στα δύσκολα χρόνια της τουρκοκρατίας, σ' αυτήν την μικρή, ορεινή κι απομονωμένη κοινότητα είχε συντελεσθεί ένας βαθύς εξανθρωπισμός των μελών της, αυθύπαρκτος και αυτοδύναμος. Το σχολείο ήταν ο βασικός συντελεστής. Λειτουργώντας σ’ έναν σκλαβωμένο τόπο επί πέντε αιώνες\nως μοναδικό ίδρυμα που είχε σχέση με τα γράμματα, με την ιστορία με το πνεύμα και έχοντας δασκάλους και μαθητές αντιστασιακούς είχε δημιουργήσει μια παράδοση πηγαίου σεβασμού προς το έργο του. Αυτό το καλοσυγκροτημένο και πειστικό σχολείο μόρφωνε, φρονημάτιζε και κοινωνικοποιούσε, τις διαδοχικές μαθητικές γενιές, οι οποίες ανατροφοδοτούσαν τη μικρή κοινωνία του χωριού και της εξασφάλιζαν εξέλιξη βελτιούμενου κοινωνικού συνόλου.\nΈτσι κυρίως διαμορφώθηκε ο κώδικας κοινωνικής συμπεριφοράς, ο\nοποίος ίσχυσε στην διάρκεια της τουρκικής κατοχής κι εξακολούθησε να ισχύει και στα μετά το 1912 χρόνια ελεύθερης ζωής του χωριού. Έτσι διαμορφώθηκε στο\nΚαταφύγι μια διαρκώς βελτιούμενη κοινωνία αλληλεγγύης, αγάπης κι ευνομίας. Μια κοινωνία που διατήρησε με σεβασμό κι επιμονή παραδοσιακά ήθη και έθιμα. Μια κοινωνία πολιτιστικής στάθμης ασύγκριτα ανώτερης από τη στάθμη των άλλων χωριών της περιοχής.\nΚι όλα αυτά, κώδικες, ευνομίες, θεσμοί παιδείας και πολιτιστικά κειμήλια διατηρούνταν με σεβασμό και καθολική αφοσίωση ως την εποχή του ολοκαυτώματος το Δεκέμβριο του 1943 από τους Γερμανούς ναζί. Μετά την ολοσχερή καταστροφή του χωριού και τον εκτοπισμό των κατοίκων, οι Καταφυγιώτες, για άλλη μια φορά πρόσφυγες, αναζήτησαν νέες πατρίδες σε όλη σχεδόν την Ελλάδα. Ο κύριος όμως όγκος εγκαταστάθηκε στην πόλη της Κατερίνης όπου άπλωσε νέες ρίζες και διατήρησε τα πολύτιμα κειμήλια του πολιτισμού του μέχρι και σήμερα. Το τωρινό Καταφύγι έχει αναβίωση ως θέρετρο με πολλά σπίτια και μικρά ξενοδοχεία.\nΌπως έγινε αντιληπτό το Καταφύγι δεν είναι μόνον ένας τόπος είναι κυρίως ένας τρόπος, ένας τρόπος ζωής. Στον τόπο αυτό διαδέχτηκαν η μία την άλλη γενεές ολόκληρες απλών μα πάντα όρθιων και αξιοπρεπών ανθρώπων, εργατικών, υπερήφανων, νοικοκυραίων, αδούλωτων στο φρόνημα και με βαθιά πίστη στην Ορθοδοξία. Σε αυτόν τον τόπο γεννήθηκε ο Γιώργης Ζορμπάς».\nΗ προσωπικότητα του αληθινού Ζορμπά\nΠοιος ήταν όμως ο πραγματικός Ζορμπάς; Κατά τον κ. Σατραζέμη, «ο πραγματικός Ζορμπάς λοιπόν ο Γιώργης ήταν ένας άνθρωπος που κουβαλούσε μέσα του τους ηθικούς κώδικες της ιδιαίτερης πατρίδας του, του Καταφυγίου. Ήταν καλός οικογενειάρχης, υπέροχος άνθρωπος και καλός και στοργικός πατέρας, ήταν λογικός, έξυπνος και πολύ υπεύθυνος, στη δουλειά του. Σβέλτος, ακούραστος, πραγματικό θεριό στη δουλειά του. Καλόκαρδος, χωρατατζής, ήξερε την τέχνη να καταχτάει και να υποτάσσει τους ανθρώπους στη δική του βούληση. Δαιμόνιος και κυνικός. Ντόμπρος άνθρωπος. Δεν ήξερε τι θα πει φόβος.\nΒίωνε τη ζωή γεμάτος ελευθερία, χωρίς να τον δεσμεύει το «αύριο» αλλά ούτε και το «χθες». Δεν ήθελε να αισθάνεται δέσμιος του τόπου. Ήταν άνθρωπος γενναιόδωρος. Ποτέ δεν έγινε σκλάβος του χρήματος. Πάνω από όλα μετρούσαν γι’\nαυτόν οι άνθρωποι και η ζωή! Αγαπούσε με πάθος την ειρήνη. Ήταν άνθρωπος σοβαρός, αξιοπρεπής, σεβόταν τον εαυτό του. Ήταν αισιόδοξος. Ένας άνθρωπος περιποιημένος, ήσυχος κι ασφαλής για τον εαυτό του, καλοντυμένος. Δεν έχει τίποτε το αλήτικο και το έξαλλο, που έχει ο Ζορμπάς του μύθου».\nΟ Αλέξης Ζορμπάς, ο μετουσιωμένος Γιώργος, ο Ζορμπάς της μυθοπλασίας\nΩς προς τον μυθικό Ζορμπά, ο Καζαντζάκης γράφοντας το μυθιστόρημα θέλησε να αναδείξει μέσω αυτού έναν διπλό τρόπο θέασης του κόσμου.\n«Ο πρώτος τρόπος εκπορεύεται από τον αφηγητή-αφεντικό. Είναι η οπτική γωνία του διανοούμενου, που βλέπει τα πράγματα θεωρητικά, πιο συγκρατημένα, με πολλή φιλοσοφία και μηδαμινή δράση, με πολλά γράμματα στο μυαλό αλλά χωρίς την αποφασιστικότητα να εφαρμόσει στην πράξη όσα επιθυμεί. Εκπροσωπεί ίσως τον πραγματικό εαυτό του Καζαντζάκη που ζει από το χαρτί (κάπου μιλάει για “χαρτοπόντικα”), που τρέφεται από τις ιδέες και φιλοσοφικές θεωρίες του, αλλά ζηλεύει όσους μπορούν να κάνουν πράξεις και ενεργούν δυναμικά.\nΟ δεύτερος τρόπος, αυτός δηλαδή τον οποίο ζηλεύει το αφεντικό, προέρχεται από τον Ζορμπά. Άνθρωπος της δράσης, της πρακτικής φιλοσοφίας εφαρμοσμένης στη ζωή, άνθρωπος που ενεργεί, παθιάζεται, χορεύει και θυμοσοφεί με τον ίδιο τρόπο, τρέφεται από τα αισθήματά του και λιγότερο από τη λογική. Πρόκειται για τον εργάτη μιας συνεχούς ορμής, που δεν κοιτάζει μακριά αλλά ζει το παρόν, φουντώνει και γαληνεύει σαν ζωικός άνθρωπος που δεν ξέρει πολλά γράμματα, πίνει και μεθά, τολμά και ρισκάρει, γιατί πρεσβεύει τη ζωτική ορμή της δράσης παρά τη συγκρατημένη διακριτικότητα της σκέψης, φτάνει στα άκρα και υπερβάλλει γιατί βιώνει ό,τι κάνει δυναμικά», σημείωσε ο κ. Σατραζέμης.\nΖ. Σατραζέμης: Καλούμαστε να μπολιάσουμε το δικό μας όνειρο με τον μύθο τού Αλέξη Ζορμπά και την αλήθεια τού Γιώργη Ζορμπά, του Καταφυγιώτη.\nΚλείνοντας την ομιλία του ο κ. Σατραζέμης απευθύνθηκε στις ακροάτριες και στους ακροατές, λέγοντας: «Κυρίες και Κύριοι, με ακοίμητη την έγνοια για τον μυθικό τους κόσμο, οι Έλληνες κατόρθωσαν να τον κάνουν άξιο να εκφράσει τους στοχασμούς και τα αισθήματά τους, προπαντός τα ιδανικά τους, γιατί ένας λαός είναι εκεί, στον μύθο του, που κατά κύριο λόγο προβάλλει τους πόθους του και τα όνειρά του, καθώς γρήγορα διαπιστώνει πως μέσα στη ζωή οι πόθοι αυτοί σκοντάφτουν σε εμπόδια αξεπέραστα. Στο μύθο η φαντασία είναι ελεύθερη να δώσει υπόσταση σε ό,τι ο κάθε άνθρωπος θα ήθελε πραγματικά να είναι, αλλά δεν μπορεί. Αυτό γίνεται και με τη μυθοπλασία του Νίκου Καζαντζάκη στον Αλέξη Ζορμπά.\nΣας καλούμε λοιπόν να μπολιάσετε το δικό σας όνειρο, με το μύθο του Αλέξη Ζορμπά και την αλήθεια του Γιώργη Ζορμπά του Καταφυγιώτη, για να διαβούμε με περίσσιο θάρρος, όπως αρμόζει στους ελεύθερους ανθρώπους, τις δύσκολες ώρες που μας επιφύλαξαν η ζωή και τα λάθη μας.\nΘα ήθελα να ευχαριστήσω το πανεπιστήμιο του Nιού Χαμσάιρ, για τη μοναδική ευκαιρία που μου έδωσε, ώστε να παρουσιάσω τη δουλειά μου με θέμα «Μύθος και πραγματικότητα του Αλέξη - Γιώργου Ζορμπά. Θα ήθελα επίσης να ευχαριστήσω όλους εσάς που ήρθατε να με ακούσετε τόσο για τον πολύτιμο χρόνο που αφιερώσατε, όσο και για το ενδιαφέρον σας».\nΣυναντήσεις με κορυφαία στελέχη τής ελληνικής Ομογένειας\nΘα πρέπει να σημειωθεί ότι ο κ. Σατραζέμης κατά τη διάρκεια παραμονής του στις Ηνωμένες Πολιτείες βρήκε την ευκαιρία να συναντηθεί με την Ελληνίδα Πρόξενο στη Βοστώνη καθώς και με κορυφαία στελέχη τής ελληνικής Ομογένειας.\nΣυγκεκριμένα, συναντήθηκε με την Πρόξενο, Ιφιγένεια Καναρά, με τον τ. Δήμαρχο Κατερίνης Θεόφιλο Καμπερίδη, με την Πρόεδρο της Παμμακεδονικής Αμερικής και Πρόεδρο της Ανωτάτης Αρχής τού Διεθνούς Ιδρύματος Μεγάλου Αλεξάνδρου, Νίνα Γκατζούλη, με εκπροσώπους τής Ορθόδοξης Αρχιεπισκοπής τής Αμερικής κ.ά.\nat 5/12/2017 08:52:00 π.μ. Posted by Servia Kozani\nΤΙ ΘΕΛΕΙ ΝΑ ΜΑΣ ΠΕΙ Ο ΠΟΙΗΤΗΣ\nΑντίο μνημόνιο, καλώς ήλθες εξάμηνο …| του Παναγιωτη Αλεβαντή*


ΑΕΚ: Το τελευταίο ευρωπαϊκό ματς που έπαιξαν με τη φανέλα της οι Αραούχο και Βράνιες | Ελλάδα Τώρα\nΑρχική Αθλητικά ΑΕΚ: Το τελευταίο ευρωπαϊκό ματς που έπαιξαν με τη φανέλα της οι...\nΗ επιστροφή των Σέρχιο Αραούχο και Όγκνιεν Βράνιες έχει δημιουργήσει νοσταλγία στους φίλους της ΑΕΚ, οι οποίοι αναπολούν την ομάδα του 2018 που είχε κατακτήσει το πρωτάθλημα, συνδυάζοντας την επιστροφή στην κορυφή έπειτα από 24 χρόνια με μια φοβερή ευρωπαϊκή πορεία.\nΟι ιθύνοντες των Κιτρινόμαυρων πρόλαβαν να δηλώσουν τους δύο παίκτες εγκαίρως ενόψει των αγώνων με τη Βελέζ Μόσταρ, ώστε να έχουν δικαίωμα συμμετοχής στα ματς του β’ προκριματικού γύρου του Europa Conference League.\nΟι δύο παίκτες έχουν συνδυάσει το όνομά τους με την φανέλα της ΑΕΚ και τις επιτυχίες των τελευταίων ετών.\nΕίναι τόσο αγαπητοί από τους φιλάθλους της ομάδας, που σε κάθε επιστροφή τους γίνονται δεκτοί με αισθήματα λατρείας.\nΘυμίζουμε πως φέτος είναι η τρίτη επιστροφή στην ΑΕΚ και για τους δύο, και είναι πολύ πιθανό να τους δούμε σε κάποιο από τα ματς με τη Βελέζ.\nΓια να βρούμε την τελευταία φορά που συνυπήρξαν οι Αραούχο και Βράνιες σε ποδοσφαιρικό χορτάρι ευρωπαϊκής αναμέτρησης με την ΑΕΚ, πρέπει να ταξιδέψουμε 1.253 μέρες πριν.\nΠιο συγκεκριμένα, στις 15 Φεβρουαρίου 2018, όταν η ΑΕΚ υποδέχτηκε την Ντιναμό Κιέβου στο ΟΑΚΑ στο πλαίσιο του 1ου σκέλους της φάσης των 32 του Europa League.\nΗ ΑΕΚ του 2018 και του Μανόλο Χιμένεθ δεν παρατούσε κανένα παιχνίδι. Αυτή η refuse to lose νοοτροπία είχε οδηγήσει σε εκπληκτικές ανατροπές, όταν όλα τα δεδομένα ήταν κόντρα στους Κιτρινόμαυρους.\nΈνα τέτοιο παράδειγμα εκείνης της χρονιάς ήταν το πρώτο πρώτο ματς με την Ντιναμό Κιέβου στο ΟΑΚΑ, με το παιχνίδι να στραβώνει νωρίς.\nΣυγκεκριμένα, στο 19′ ο Μπακάκης έκανε μοιραίο λάθος χαρίζοντας την μπάλα στον Γκονζάλες, ο οποίος έβγαλε τη σέντρα στην περιοχή, εκεί που είχαν προλάβει να πατήσουν τρεις παίκτες της Ντιναμό.\nΟ Τσιγκάνκοβ έγινε αποδέκτης της μπάλας και με πλασέ στην κίνηση έγραψε το 0-1. Αυτή μάλιστα ήταν και η μοναδική τελική εντός εστίας των Ουκρανών σε όλο το παιχνίδι.\nΗ ΑΕΚ όμως δεν τα παράτησε και στρίμωξε την Ντιναμό στα σχοινιά από τις αρχές του δεύτερου ημιχρόνου.\nΗ είσοδος του Χριστοδουλόπουλου άλλαξε πλήρως τη μορφή του αγώνα, με την Ένωση να χάνει τη μία ευκαιρία μετά την άλλη.\nΟι Λάζαρος, Αραούχο, Γκάλο και Λιβάγια είδαν τις προσπάθειές τους να μην καταλήγουν στο στόχο, με τον τερματοφύλακα των Ουκρανών Μπόικο να είναι ο κορυφαίος της Ντιναμό, μέχρι το 81ο λεπτό της αναμέτρησης.\nΕκεί σε ένα φάουλ της ΑΕΚ ο Λάζαρος βρήκε τον Αϊντάρεβιτς στο δεύτερο δοκάρι (μετά την άστοχη έξοδο του Μπόικο) και η Ένωση ισοφάρισε. Ο Αϊντάρεβιτς να θυμίσουμε είχε μπει στο 79′ (αντί του Γαλανόπουλου) και στην πρώτη του επαφή σκόραρε, στέλνοντας τις ομάδες στη ρεβάνς του Κιέβου με ανοιχτούς λογαριασμούς.\nΣτην ρεβάνς ο Μασούντ είχε χάσει το άχαστο, οι παίκτες της ΑΕΚ έχαναν τη μία ευκαιρία μετά την άλλη και το σκορ έμεινε στο 0-0 δίνοντας την πρόκριση στην Ντιναμό.\nΟ Όγκνιεν Βράνιες δεν είχε αγωνιστεί στη δεύτερη αναμέτρηση, καθώς στον πρώτο αγώνα είχε δεχτεί την 3η του κίτρινη κάρτα στο Europa League, με αποτέλεσμα να χάσει τον επόμενο αγώνα στο Κίεβο.\nΤριάμισι χρόνια είναι πολλά από την τελευταία φορά που είδαν οι φίλαθλοι της ΑΕΚ τους Αραούχο και Βράνιες να αγωνίζονται παρέα σε ευρωπαϊκή αναμέτρηση.\nΜένει να δούμε αν ο Βλάνταν Μιλόγεβιτς θα τους ρίξει στη μάχη στους αγώνες με τη Βελέζ που έπονται.\nΠροηγούμενο άρθροΠαυλάκης: Δεν είναι απίθανο να φτάσουμε κοντά στα 10.000 κρούσματα ημερησίως\nΕπόμενο άρθροΠάτρα: Συναγερμός στο νοσοκομείο του Ρίου – Τρεις γιατροί θετικοί στον κοροναϊό


1142... αντιδράσεις στην Αιγιάλεια για τον αντικαπνιστικό νόμο - protionline.grprotionline.gr\n1142… αντιδράσεις στην Αιγιάλεια για τον αντικαπνιστικό νόμο\nΔημοσιεύτηκε στις 30/12/2019\n«ΧΤΥΠΗΜΑ» ΓΙΑ ΤΑ ΚΑΤΑΣΤΗΜΑΤΑ ΕΣΤΙΑΣΗΣ ΚΑΙ ΑΝΑΨΥΧΗΣ\nΣοβαρές απώλειες τζίρων σημειώνουν τα καταστήματα εστίασης και αναψυχής στην Αιγιάλεια, γεγονός που αποδίδουν κυρίως το τελευταίο διάστημα στην εφαρμογή του αντικαπνιστικού νόμου. Η απαγόρευση του καπνίσματος έχει βάλει ¨φραγμούς¨ τόσο στις εξόδους όσο και στην κατανάλωση κάτι που οι καταστηματάρχες χαρακτηρίζουν ως βαρύ «χτύπημα» κυρίως μέσα στις γιορτές. Σε τοπικό επίπεδο η πτώση υπολογίζεται στο 35% με 40%.\nΟ νέος νόμος δεν αποτελεί μόνο υποχρέωση συμμόρφωσης ως προς τις ευρωπαϊκές οδηγίες αλλά σηματοδοτεί ταυτόχρονα και μία νέα εποχή στην κοινωνία και τους χώρους αναψυχής και εστίασης. Ο τελευταίες δημοσκοπήσεις που έγιναν και οι περισσότερες από 4.200 καταγγελίες τον τελευταίο μήνα πανελλαδικά, έδειξαν ότι κάτι έχει αλλάξει στην ελληνική κοινωνία με την εφαρμογή του αντικαπνιστικού νόμου.\nΌχι μόνο γιατί υπάρχει ο φόβος για τα πρόστιμα, που αυτά ούτως ή άλλως υπήρχαν και στον προηγούμενο νόμο, αλλά γιατί πλέον όλοι αντιλαμβάνονται ότι πρέπει να αλλάξουν συμπεριφορά και να προσαρμοστούν στα νέα δεδομένα που φέρνει.\nΕπίσης, τον τελευταίο μήνα έχουν παρατηρηθεί «πηγαδάκια» κόσμου έξω από χώρους εστίασης και αναψυχής στα καταστήματα της Αιγιάλειας. Άνθρωποι που καπνίζουν έξω στο κρύο ένα ¨γρήγορο¨ τσιγάρο αφού απαγορεύεται ρητά στους κλειστούς χώρους.\nΟ νόμος αυτός, φαίνεται πως έχει επηρεάσει βαθιά τις επιχειρήσεις και τους χώρους αναψυχής και στο κέντρο της πόλης μα και στην ευρύτερη περιοχή.\nΤο protionline.gr συνομίλησε με κάποιους επιχειρηματίες της Αιγιάλειας προκειμένου να διαπιστωθεί το μέγεθος του προβλήματος που φέρνει ο αντικαπνιστικός νόμος, όσον αφορά την ραγδαία μείωση του κόσμου ως προς την έξοδό του και την μειωμένη αισθητά κίνηση λόγω της επιβολής του μέτρου.\nΣτράτος Βαρδάκης: «Το πρόβλημα αφορά την ανεδαφική εφαρμογή του νόμου»\nΜιλήσαμε με τον εκπρόσωπο του Συλλόγου Εστίασης και Αναψυχής για το θέμα αυτό, τον αντιδήμαρχο Τουρισμού και ποιότητας ζωής του δήμου Αιγιάλειας, κ. Στράτο Βαρδάκη. Στο ερώτημα τι προβλήματα έχει προκαλέσει ο αντικαπνιστικός νόμος και κατά πόσο έχει ανατρέψει τα πράγματα, απαντά:\n«Για μια ακόμα φορά η εστίαση στοχοποιείται από τον νομοθέτη. Το πρόβλημα δεν είναι το πνεύμα του νόμου και ούτε και ο στόχος για την προστασία της δημόσιας υγιεινής. Το πρόβλημα αφορά την ανεδαφική εφαρμογή του. Το υπουργείο απλά κινήθηκε σύμφωνα με το πλαίσιο που περιλαμβάνεται στην ανακοίνωσή του περί της διατάξεις του εν λόγω νόμου, όμως αυτές αφήνουν εντελώς ξεκρέμαστες τις επιχειρήσεις της εστίασης και αναψυχής, μα και τα καταστήματα υγειονομικού ενδιαφέροντος. Γιατί, πρώτον κινδυνεύουν άμεσα να δουν τα αποτελέσματα της καθολικής εφαρμογής να μεταφράζονται σε μαζικές απώλειες πελατών και δεύτερον, να δεχθούν βαρύτατα πρόστιμα, ακόμα και αν οι ίδιοι δεν φταίνε».\nΚαι πρόσθεσε: «Η προσωπική μου πρόταση θα ήταν να δημιουργηθούν, όπως ακριβώς συμβαίνει και στα υπόλοιπα κράτη στην Ευρώπη, ειδικοί χώροι καπνίσματος μέσα στον χώρο του καταστήματος και όχι οι πελάτες να αναγκάζονται να βγαίνουν έξω».\nΕρωτηθείς για το ποια είναι η εκτίμησή του, όσον αφορά το εάν οι επαγγελματίες θα συνεχίσουν να τηρούν τον νόμο, τόνισε: «Αυτό δεν το γνωρίζω. Βέβαια, υπάρχουν αντιδράσεις και ξέρω πως σε ορισμένα καταστήματα δεν εφαρμόζεται ο αντικαπνιστικός νόμος. Σε κάποια από αυτά έχει παρατηρηθεί η ανοχή των επιχειρηματιών προς τους πελάτες τους ειδικά μετά τις δώδεκα τη νύχτα. Είναι πολύ δύσκολο να διατηρηθεί και να εφαρμοστεί, όχι τόσο στον χώρο της εστίασης, μα κυρίως της αναψυχής. Όταν πρόκειται για φαγητό, ο άλλος το δέχεται πολύ πιο εύκολα. Η προσωπική μου εκτίμηση σε αυτό, είναι ή να υπάρξει η επιλογή του εκάστοτε επιχειρηματία για το αν θα εφαρμοστεί ο νόμος και ο ίδιος ο πελάτης να επιλέγει σε ποιόν χώρο θα πάει πριν ή μετά τα μεσάνυχτα, ώρες προχωρημένες δηλαδή που δεν κυκλοφορούν μικρά παιδιά και ειδικά στους χώρους της αναψυχής να επιτρέπεται ανοιχτά το κάπνισμα».\n«Οι αντιδράσεις των μη καπνιζόντων σε αυτή την περίπτωση όμως; Θα δέχονταν κάτι τέτοιο;». Ο κ. Βαρδάκης απαντά: «Σέβομαι τους ανθρώπους που δεν καπνίζουν. Αλλά, δυστυχώς ή ευτυχώς, ο αριθμός των μη καπνιστών σε μπαρ και κλαμπ πέραν ότι είναι λίγος, είναι και αυτοί που δεν βγαίνουν στα μαγαζιά. Αυτοί που δεν καπνίζουν δεν κάνουν τέτοιες εξόδους. Άρα, ο νόμος μας υποχρεώνει να δημιουργούμε χώρους για αυτούς που δεν καπνίζουν, οι οποίοι δεν βγαίνουν έξω. Πώς θα συντηρηθούν οι επιχειρήσεις έτσι; Πώς θα επιβιώσουν τα καταστήματα; Ήδη έχω κάνει έρευνα γιατί κυκλοφορώ τα βράδια και επιλέγω αυτόν τον τρόπο διασκέδασης λόγω και της ιδιότητάς μου. Διαπιστώνω πως οι οχτώ στους δέκα, καπνίζουν. Και οι δύο, αυτοί που δεν καπνίζουν, αποδέχονται τους καπνιστές φίλους τους και ακολουθούν κοντά τους στην διασκέδαση. Άρα ουσιαστικά, οι πελατεία που ενισχύει και συντηρεί τις επιχειρήσεις αυτές, ιδιαίτερα της αναψυχής, είναι οι καπνιστές. Το πρόβλημα είναι ήδη μεγάλο».\nΝίκος Σταμόπουλος: «Έχει επηρεάσει και τη δουλειά και την κίνηση των καταστημάτων»\nΟ επιχειρηματίας Νίκος Σταμόπουλος, ο ιδιοκτήτης της ταβέρνας ¨Το σπιτικό¨ από την πλευρά του δηλώνει περί του θέματος: «Η αλήθεια είναι πως έχει επηρεάσει την κίνηση ο αντικαπνιστικός νόμος. Εμείς σαν επιχείρηση εφαρμόζουμε τον νόμο από πέρσι, από την προηγούμενη χρονιά. Όμως όπως διαφαίνεται, εδώ και έναν μήνα που εφαρμόζεται ρητά ο αντικαπνιστικός και στην αγορά της Αιγιάλειας και στα καταστήματα, έχει επηρεάσει σαφώς την δουλειά και την κίνηση, έτσι… ήρθε να προστεθεί ένα ακόμα πρόβλημα αυτό με το αντικαπνιστικό νόμο στην ήδη μειωμένη κίνηση της αγοράς και του κόσμου. Σαν επιχείρηση, εμείς συνεχίζουμε να εφαρμόζουμε ρητά το μέτρο του υπουργείου, όμως δεν μπορώ να μην δεχτώ πως η επιβολή του έχει επηρεάσει και το δικό μου μαγαζί».\nΓιάννης Κοσμάς: «Η πτώση αγγίζει το 35% με 40%»\n«Το πρώτο που με ρωτούν οι περισσότεροι μόλις πάρουν τηλέφωνο για κράτηση είναι αν θα μπορούν να καπνίσουν… και όχι αν έχω τραπέζι. Το μέτρο αυτό αποτελεί «χτύπημα» γερό για τον κλάδο μας. Εκτιμώ ότι η πτώση εξαιτίας της εφαρμογής του αντικαπνιστικού αγγίζει το 35% με 40% σε μία ήδη δύσκολη κατάσταση», λέει στo protionline.gr ο ιδιοκτήτης της «Κοσμοθεωρίας» Γιάννης Κοσμάς, ο οποίος ήδη έχει καταθέσει αίτημα στην Ομοσπονδία να ζητήσει να δοθεί το «πράσινο φως» ώστε τα καταστήματα να προσδιορίζονται σε αυτά για καπνίζοντες και μη. Όπως τονίζει, «δεν είναι δυνατόν να διαχωρίσω ένα κατάστημα 70 τετραγωνικών σε χώρο καπνιζόντων και μη. Έχουμε πάρει θερμάστρες ο κόσμος βγαίνει έξω να καπνίσει, όμως αυτό δεν είναι λύση. Γι’ αυτό ζητώ να προσδιορίζεται ανάλογα τα τετραγωνικά».\n«Μας αναγκάζει το κράτος να έρθουμε σε αντιπαράθεση με τους πελάτες μας»\nΓνωστός επιχειρηματίας της περιοχής που διατηρεί νυχτερινό χώρο διασκέδασης και αναψυχής, ο οποίος προτιμά να διατηρήσει την ανωνυμία του, δηλώνει: «Συμφωνώ με το μέτρο, μα είναι απαράδεκτο να έχει ο καταστηματάρχης πρόστιμο μεγαλύτερο από τον ίδιο τον πελάτη που κάνει την παράβαση. Έτσι, με αναγκάζει το κράτος να έρχομαι σε αντιπαράθεση με τους πελάτες μου, λες και φταίω εγώ που θα ανάψει τσιγάρο. Φυσικά η δουλειά έχει πέσει κατακόρυφα και δυστυχώς πολλά μαγαζιά δεν θα αντέξουν. Για μένα πρέπει να ισχύει ο νόμος μεν, αλλά να υπάρχουν προϋποθέσεις και ειδικοί χώροι για τους καπνίζοντες».\nΑπό την περιοχή πάντως, ο τετραψήφιος αριθμός 1142 δέχεται πολύ συχνά καταγγελίες, γεγονός που δημιουργεί εντυπώσεις που πολλές φορές είναι εσφαλμένες. Και το Αστυνομικό Τμήμα Αιγίου αποδέχεται πολλές φορές κλήσεις και υποχρεούται σε ελέγχους, ενώ δεν έχουν λείψει και τα πρόστιμα. Κλιμάκιο της αστυνομίας έχει ενημερώσει όλους τους καταστηματάρχες τι ακριβώς χρειάζεται ένας χώρος για να ανταποκρίνεται στις απαιτήσεις του υπουργείου για τον αντικαπνιστικό νόμο, καθώς γίνονται τακτικά και τυπικοί έλεγχοι στα βιβλία καπνιζόντων που όλες οι επιχειρήσεις διαθέτουν.\nΑποτελέσματα ελέγχων στην Περιφερειακή Ενότητα Αχαΐας, στα πλαίσια εφαρμογής του αντικαπνιστικού νόμου\nΑπό την Περιφερειακή Ενότητα Αχαΐας γίνεται γνωστό ότι σε ελέγχους που διενήργησαν μεικτά κλιμάκια της Διεύθυνσης Δημόσιας Υγείας και Κοινωνικής Μέριμνας της Περιφέρειας Δυτικής Ελλάδος, με τη συνδρομή της Αστυνομίας, στο πλαίσιο της εφαρμογής του Νόμου κατά του καπνίσματος, κατά την εβδομάδα από 15 έως 21 Δεκεμβρίου 2019 σε Πάτρα και Αίγιο, καταγράφηκαν τα εξής:\nΣε 10 ελεγχθείσες δημόσιες υπηρεσίες τη Δευτέρα το πρωί 15/12/2019 στην Πάτρα δε σημειώθηκε καμία παραβίαση του νόμου\nΣε 10 ελεγχθέντα Φροντιστήρια την Πέμπτη το απόγευμα 19/12/2019 στην Πάτρα, δε σημειώθηκε καμία παραβίαση του νόμου\nΣε νυχτερινό έλεγχο, συνοδεία αστυνομικών οργάνων, που έγινε σε 15 καταστήματα αναψυχής (καφέ, μπαρ, εστιατόρια κ.λπ.) στην Πάτρα και σε 8 στο Αίγιο, το βράδυ της Παρασκευής 20/12/2019 επιβλήθηκε ένα πρόστιμο.\nΤέλος, σε 11 ελεγχθέντα καταστήματα αναψυχής στην Πάτρα την Κυριακή το απόγευμα 21/12/2019 δεν υπήρξε καμία παρατυπία.\nΗ ξεχωριστή ομάδα των μαραθωνοδρόμων του “Αθηνόδωρου”\nΜειονοτικοί σπάζουν αυτοκίνητα στο νεκροταφείο Ροδοδάφνης…\n«Κλειστόν» για ένα μήνα posted on 01/12/2021


Η ιστορία της ζωής σε 834 φωτογραφίες - kmag\nΗ ιστορία της ζωής σε 834 φωτογραφίες από το φωτογραφικό πρακτορείο Getty Images.\nΧρειάστηκε υπομονετική έρευνα 6 μηνών που περιελάμβανε περισσότερες από 5 χιλιάδες φωτογραφίες για να φτιαχτεί αυτό το διαφημιστικό σποτ του. Δείτε ένα εκπληκτικό βίντεο που μάλλον θα σας “αγγίξει”…\n[vsw id=”E7xc7J8bdsU” source=”youtube” width=”425″ height=”344″ autoplay=”no”]\nΤο σποτ που έχει τίτλο «From Love to Bingo», χρησιμοποιεί 873 εικόνες (15 εικόνες το δευτερόλεπτο) για να πει με ένα πολύ προσεγμένο μοντάζ και χωρίς καθόλου λόγια ή κείμενο, μια όμορφη ιστορία.\nΌλες οι φωτογραφίες είναι από τα αρχεία του πρακτορείου.\nΗ ιστορία της ζωής σε 834 φωτογραφίες was last modified: 25 Μαΐου, 2012 by Κατερίνα Μαντά\nΗ γυναίκα μέσα από την ιστορία και τις θρησκείες\nΤο Liptagram σε στέλνει στην Κένυα!\nΣκεφτήκατε ποτέ από πού προέρχεται το επίθετό...\nO Γιώργος Θεοφάνους παρουσιάζει τα νέα παιδικά...\nTo Morphing της Βασίλισσας Ελισάβετ ΙΙ (+...\nΧουάν Κοδέρχ : Ο Ισπανός καθηγητής με...\nΦινλανδία: Veuve Clicquot, Heidsieck και Juglar στον...\nΣτην Καναδή Alice Munro το Νόμπελ Λογοτεχνίας


Σιδηροδρομικά Νέα: Στέφανος Αγιάσογλου πρόεδρος ΕΕΣΣΤΥ: Αντιμετωπίζουμε μεγάλο πρόβλημα με την έλλειψη προσωπικού. Δείτε το βίντεο\nΣτέφανος Αγιάσογλου πρόεδρος ΕΕΣΣΤΥ: Αντιμετωπίζουμε μεγάλο πρόβλημα με την έλλειψη προσωπικού. Δείτε το βίντεο\nΤο βασικό πρόβλημα που αντιμετωπίζει σήμερα η Ελληνική Εταιρίας Συντήρησης Σιδηροδρομικού Τροχαίου Υλικού είναι αυτό της έλλειψης προσωπικού ανέφερε σε δήλωση του στα «Σ.Ν.» ο πρόεδρος και Διευθύνον Σύμβουλος της ΕΕΣΣΤΥ στέφανος Αγιάσογλου.\n«Η αλήθεια είναι ότι έχουμε έλλειψη κόσμου την αντιμετωπίζουμε όσο μπορούμε. Οι εργαζόμενοι με πολύ φιλότιμο και με πολύ προσπάθεια κάνουν αυτό που πρέπει, για να αντιμετωπίσουμε το αυξημένο έργο που έχουμε» μας είπε ο Πρόεδρος της ΕΕΣΣΤΥ. Σε ερώτηση αν με το υπάρχον προσωπικό μπορούν να καλυφτούν οι ανάγκες συντήρησης του τροχαίου υλικού, απάντησε:\n«Με το προσωπικό που έχουμε σήμερα όχι. Με αυτό το δεδομένο έργο που έχουμε με τα βίας καλύπτεται και φανταστείτε το αυξημένο έργο που έρχεται από το λιμάνι και από άλλες διαδικασίες και από νέες εταιρίες που έρχονται στον κλάδο είναι δύσκολο να το καλύψουμε, για αυτό έχουμε και τους μαθητές» τόνισε Αγιάσογλου.\nΔείτε όλη την ενδιαφέρουσα δήλωση του κ. Αγιάσογλου.


00:01 - 14/01/21\nΠάντα ζητούμενο μια επιστροφή …\nΠαρά τη χθεσινή άνοδο (0,69%, στις 802,19 μονάδες), δε μπορεί να πει κανείς πως εντυπωσιάστηκε από την πορεία του Χ.Α.. Και παραπέμποντας στα σχόλια των τελευταίων ημερών, θα προειδοποιήσουμε και πάλι πως όλα δείχνουνε πως βραχυπρόθεσμα η αγορά θα «κάτσει». Θα κινείται δηλαδή σε ένα στενό εύρος τιμών, με χαμηλούς όγκους συναλλαγών, όπως ήδη κάνει. Σε κάθε περίπτωση και αν υπάρχει ένα ζητούμενο για την αγορά. Αυτό δεν είναι άλλο από την επιστροφή (έκλεισε και πάλι στα όρια αυτά χθες) ή στη χειρότερη η αγορά να κρατήσει την επαφή, με τα γνωστά σημαντικά τεχνικά επίπεδα, στις 800 – 810 μονάδες. Και αν και βραχυπρόθεσμα δεν είμαστε αισιόδοξοι πως η αγορά θα κάνει κίνηση προς υψηλότερα επίπεδα. Είμαστε αισιόδοξοι πως η θετική μεσοπρόθεσμη τάση δε θα χαλάσει. Και τους επόμενους 4-5 μήνες η αγορά θα κινηθεί προς τις 900 μονάδες, που έχουμε θέσει και ως στόχο στο GFF.\nΜε κέρδη 1,63% έκλεισε ο τραπεζικός δείκτης (μετά από 5 σερί πτωτικές συνεδριάσεις) στις 485,71 μονάδες. Και από τα πιο σημαντικά για όλη την αγορά είναι να κρατήσει ο δείκτης την επαφή με τα επίπεδα των 495 – 505 μονάδων. Σε διαφορετική περίπτωση είναι σημαντικό να μη χαθούνε οι στηρίξεις στις 470 – 475 μονάδες, γιατί τότε θα χαλάσει, έστω βραχυπρόθεσμα, η θετική τάση που μέχρι νεοτέρας υπάρχει.\nΕννοείται πως καθοριστική για την πορεία της αγοράς μας είναι η πορεία των διεθνών αγορών, με τον κίνδυνο μιας διόρθωσης μετά το πρόσφατο ράλι να είναι ίσως και ο νο1 κίνδυνος για το ελληνικό χρηματιστήριο … Ωστόσο και εδώ πιστεύουμε πως το πιθανότερο σενάριο είναι οι αγορές να «κάτσουνε» ή και να έχουμε μια σχετικά ελεγχόμενη διόρθωση. Να κάνουνε μια βάση, με σχετικά μικρές διακυμάνσεις και μικρότερους τζίρους (για τα δεδομένα τους) .. Και να περιμένουμε τις εξελίξεις κατά το προσεχές διάστημα … Αυτό δηλαδή που ήδη συμβαίνει τις τελευταίες ημέρες, με σχετικά οριακές μεταβολές τις περισσότερες από τις τελευταίες συνεδριάσεις …\nΣτα 1,985 ευρώ έκλεισε χθες η ΕΤΕ, με άνοδο 1,33%. Και σε σχέση με αυτά που είχαμε γράψει προσφάτως είναι σημαντικό η μετοχή να μη χάσει τις στηρίξεις στα τρέχοντα επίπεδα των 1,95 – 1,96 ευρώ. Απώλεια αυτών των στηρίξεων θα στείλει τη μετοχή στα επίπεδα των 1,78 – 1,80 ευρώ. Τώρα χαμηλότερα και αυτών των στηρίξεων, οι επόμενες στηρίξεις είναι στα 1,57 – 1,59 ευρώ.\nΤώρα με βάση την παραμονή υψηλότερα των 1,95 – 1,96 ευρώ, παρά τις όποιες βραχυπρόθεσμες διακυμάνσεις, η τάση παραμένει πλήρως θετική. Επόμενοι στόχοι, το μικρό ανοιχτό gap στα 2,08 ευρώ και κυρίως οι αντιστάσεις στα 2,27 – 2,30 ευρώ. Διάσπαση αυτών των αντιστάσεων θα φέρει τη μετοχή στα επίπεδα των 2,55 – 2,60 ευρώ, όπου θα επαναξιολογηθεί η κατάσταση.\nΜε κέρδη 1% έκλεισε χθες ο ΟΤΕ, στα 13,13 ευρώ, με το ζητούμενο σε αυτή τη φάση να είναι μια επιστροφή υψηλότερα των 13,10 – 13,20 ευρώ. Αυτή καθιστά πλήρως θετική την τάση της μετοχής με επόμενο στόχο τη διάσπαση των 13,40 – 13,50 ευρώ. Διάσπαση και αυτών, θα αναμέναμε να φέρει τη μετοχή υψηλότερα των 14,00 ευρώ, με στόχο τις αντιστάσεις στα επίπεδα των 14,40 – 14,50 ευρώ, όπου θα επαναξιολογηθεί η κατάσταση.\n13 Ιαν 2021 Stocks


Αφού τους ψηφίσαμε, γιατί μας ζητούν να διαδηλώσουμε για συμφωνία στη λιτότητα – Ειδήσεις, επικαιρότητα νέα από Θεσσαλονίκη – Έναντι News – Radio1d.gr\nΑφού τους ψηφίσαμε, γιατί μας ζητούν να διαδηλώσουμε για συμφωνία στη λιτότητα\nΔημοσιεύθηκε: Thursday 05 Feb 2015 - 16:07\nΚάποτε βλέπαμε τους αγανακτισμένους πολίτες να διαδηλώνουν εναντίον των κυβερνήσεων, αλλά τώρα τα κομματικά στελέχη του ΣΥΡΙΖΑ και υποστηρικτές του καλούν τον ίδιο κόσμο να συγκεντρωθεί στις πλατείες για να στηρίξει την ελληνική κυβέρνηση σήμερα στις 18:00 στις διαπραγματεύσεις της με τους Ευρωπαίους.\nΑν καταλάβαμε καλά, η κυβέρνηση, την οποία ψήφισε στην πλειοψηφία του ο ελληνικός λαός ας μη γελιόμαστε ήταν οι πιο δημοκρατικές εκλογές που είχαμε δει εδώ και πολλά χρόνια όσον αφορά στο αποτέλεσμα, θέλει να διαδηλώσουμε στην Πλατεία Συντάγματος και στον Λευκό Πύργο και μάλιστα να κατεβαίνουμε καθημερινά στους δρόμους για να συνεχίσουν οι Ευρωπαίοι να μας δανείζουν.\nΔηλαδή, οι Γερμανοί και οι φίλοι τους ειδικά οι τραπεζίτες κόβουν την πίστωση προς τις εγχώριες τοκογλυφικές και έτσι κι αλλιώς νεκρές τράπεζες -αφού ανήκουν στο λαό- και εμείς διαδηλώνουμε για να μην κοπεί η πίστωση.\nΕιλικρινά δεν μπορούμε να κατανοήσουμε τη λογική όλων αυτών των βουλευτών που εκλέγονται πανηγυρικά ή μη και λαμβάνουν έκαστος μισθό 8.000 ευρώ να πάρει ο λαός τις τύχες στα χέρια του.\nΔηλαδή μας λένε κάθε ένας ατομικά να διεκδικήσει τα δικαιώματά του. Μα τότε δεν έχουμε δημοκρατία, αλλά αναρχία και δεν θα μας ενοχλούσε καθόλου κάτι τέτοιο αρκεί να μην υπήρχε και καπιταλισμός.\nΕπειδή όμως, ο καπιταλισμός λειτουργεί στη δημοκρατία και επειδή αυτό το πολίτευμα υπάρχει και στην Ελλάδα, οι πολίτες εκλέγουν τους αντιπροσώπους τους και τους ανταμείβουν πλουσιοπάροχα για να τους εκπροσωπήσουν στη Βουλή.\nΕσας ψήφισε ο κόσμος κύριοι 300 για να αγωνιστείτε για το συμφέρον του. Κι εσείς τί κάνετε; Συνεχίζετε τις διαπραγματεύσεις, αφήνετε άθικτες τις τράπεζες να συνεχίζουν να αλωνίζουν και να εκβιάζουν, παίζετε με άλλα λόγια το παιχνίδι των αντλαϊκών συμφερόντων αντί να κάνετε αυτό που σας εξέλεξε ο ελληνικός λαός να κάνετε. Την ανατροπή.\nΓια ποιους λόγους επομένως να ξαναβγούν οι «Αγανακτισμένοι» στους δρόμους;\nΓια να πάρουν οι τράπεζες τη δόση τους; Για να μη θιγούν τα συμφέροντα των Γερμανών, των Αμερικανών και των φίλων τους στην Ελλάδα; Μας έχει μπερδέψει πολύ η κυβέρνηση.\nΕίναι καλό να υπάρχουν εικόνες εξεγερμένων στις πλατείες που στηρίζουν μια κυβέρνηση που σηκώνει ανάστημα στην Ευρωπαϊκή Ενωση της λιτότητας που εμπνεύστηκαν οι Γερμανοί Χριστιανοδημοκράτες για όσους μισούν περισσότερο. Αλλά δεν είναι καλό ο λαός να εξαπατάται.\nΠώς θα μπορούσε κανείς να διαδηλώσει όταν δεν γνωρίζει και δεν έχει πειστεί ότι η κυβέρνηση θα ξηλώσει το σάπιο σύστημα της ελίτ, της οικονομικής ολιγαρχίας, της τραπεζοκρατίας και θα αναγκάσει αυτούς που τα φάγανε, αυτούς που τα κλέψανε να πληρώσουνε;\nΕυχής έργο είναι ο ελληνικός λαός να ορθοποδήσει. Οι εχθροί της πατρίδας μας εντός και εκτός γελάνε με όσα συμβαίνουν. Ας τους διαψεύσουμε.\nΑν η κυβέρνηση νομίζει ακόμη ότι δεν έχει την στήριξη του ελληνικού λαού σε αυτά που κάνει τότε ποιος ο λόγος των εκλογών;\nΣτην τελική, εκλέγεσαι, αμείβεσαι με υπερβολικά υψηλά ποσά την ώρα που ο μέσος Ελληνας πασχίζει για το μεροκάματο των 15 ευρώ -ναι εκεί κατάντησε το μεροκάματο αγαπητοί συντρόφοι του ΣΥΡΙΖΑ και συνέλληνες των ΑΝΕΛ- και αγωνίζεσαι για το λαό και δεν ζητάς να βγει ο ίδιος στους δρόμους και να διαδηλώσει για τί; για να συνεχιστεί αυτό το σαθρό αντιλαϊκό σύστημα της πλουτοκρατίας, των διαπλεκόμενων συμφερόντων, των golden boys;\nΕπόμενο άρθρο Φωτογραφικά Ζεύγη 2015 στην Ελληνοαμερικανική Ένωση\nΠροηγούμενο άρθρο Διεθνής Τύπος: Δεν γεφύρωσαν το χάσμα Αθήνα – Βερολίνο


Θύμιος Κυρίτσης: "Όλοι πρέπει να προσπαθήσουμε για μια ασφαλής,όμορφη και "Περήφανη Πόλη"" - STEREA NEWS\nΑρχική»ΠΕΡΙΦΕΡΕΙΑ»ΦΘΙΩΤΙΔΑ»Θύμιος Κυρίτσης: «Όλοι πρέπει να προσπαθήσουμε για μια ασφαλής,όμορφη και «Περήφανη Πόλη»»\nΑπό ΘΩΜΑΗ ΚΑΜΕΝΙΤΣΑ στις\t 14 Οκτωβρίου 2019 ΦΘΙΩΤΙΔΑ\nΣτην αυτοψία που πραγματοποίησε ο κος Θύμιος Κυρίτσης προκειμένου να καταγράψει τα προβλήματα που αντιμετωπίζουν οι πολίτες καθημερινά στις παιδικές χαρές και στις πλατείες στα Γαλανέικα Λαμίας ήμασταν παρόν.\nΚατά την διάρκεια της βόλτας μας στις παιδικές χαρές μας εξομολογήθηκε ότι αν και νέο μέλος και χωρίς την εμπειρία στα κοινά θα κάνει\n«ότι περνάει από το χέρι μου όχι μόνο για την δική του συνοικία αλλά και για ολόκληρη την πόλη».\nΤονίζοντας την επιτακτική ανάγκη για ριζικές αλλαγές στην πόλη σημείωσε πώς πιστεύει «ότι η Λαμία μπορεί και πρέπει να αναπτυχθεί και να προσελκύσει τουρίστες.Να γίνει πόλος έλξης και παράδειγμα προς μίμηση από τις άλλες πόλεις.Έχουμε τις δυνατότητες! Έχουμε φυσικό πλούτο,φυσική ομορφιά και πάρα πολλούς νέους ανθρώπους να εργαστούν σκληρά και με ιδιαίτερο ζήλο για να πετύχουμε το στόχο μας και να αναδείξουμε τη Λαμία». Συνεχίζοντας τόνισε ότι ο ίδιος επέλεξε να ξεκινήσει από την δική του περιοχή και συγκεκριμένα από τις παιδικές χαρές και τις πλατείες όπως και τα υπόλοιπα μέλη του Δημοτικού Συμβουλίου όπως θα πρέπει να κάνουν και» οι ίδιοι οι πολίτες πρέπει να ξεκινήσουν την προσωπική τους προσπάθεια να καλυτερεύσουν την καθημερινότητα τους». Αρωγοί φυσικά σε αυτό και καθημερινά στο πλάι τους θα βρίσκεται η νέα αρχή και τα νέα μέλη,»θα πρέπει να υπάρξει μια συνεχής προσπάθεια όσο ατομική όσο και συλλογική προκειμένου η πόλη μας να αποτελέσει μια πόλη πόλο έλξης για τους τουρίστες αλλά και παράδειγμα προς μίμηση για τις άλλες πόλεις».\nΕρώτηση: Γιατί τόσο έμφαση στις παιδικές χαρές και όχι σε κάποιο άλλο πρόβλημα;\n«Οι παιδικές χαρές και τα πάρκα είναι μείζονος σημασίας. Παίζουν μικρά παιδιά και οι υποδομές πρέπει να είναι σωστές ώστε τα παιδιά να είναι ασφαλή. Υπάρχουν πολλά πράγματα που πρέπει να γίνουν αλλά επειδή δεν γίνονται όλα μαζί πρέπει να μπουν προτεραιότητες. Άλλωστε και ο Αντιδήμαρχος κος Σταυρογιάννης μίλησε για τις προτεραιότητες του στην κοινή μας επίσκεψη στο πάρκο της Αγίας Βαρβάρας. ΔΕΝ γίνονται όλα μαζί και πρέπει να το κατανοήσουμε αλλά και να βοηθήσουμε όλοι. Ακόμα και οι δημότες»\nΠεράσαμε από την Πλατεία Πασιάκου, την Πλατεία Αγίου Αθανασίου, από την παιδική χαρά της οδού Β. Παπαγεωργίου, την Πλατεία στις Παλιές εργατικές συνοικίες, τις παιδικές χαρές στις Οδούς μ. Τσάμη & Α. Βέλλιου, στις οδούς Αγίας Παρασκευής και Αλύτρωτων Πατρίδων, στην Πλατεία Πολυτεχνείου, στην οδό Κ. Παλαμά και στον λόφο Μιχαήλ και Γαβριήλ.\nΠαρατηρήσαμε παιδικές χαρές,καλά συντηρημένες στις οποίες όμως υπάρχουν σκουπίδια , χαλασμένες , ακατάλληλες, ακόμα και ανύπαρκτες. Και σαν να μην έφτανε αυτό εντοπίσαμε περπατώντας ότι και τα κεντρικά πεζοδρόμια της περιοχής έχουν τοποθετημένα επικίνδυνα σίδερα αλλά και με εντελώς λάθος σκεπτικό! Κάθετα στο πεζοδρόμιο σαν εμπόδια αλλά και παρκαρισμένα αυτοκίνητα.\nΕρώτηση: Πιστεύετε ότι θα φτιαχτούν άμεσα;\n«Θέλω να είμαι αισιόδοξος και θα πω ναι.\n«Βλέπω εξάλλου ότι τα συνεργεία των τεχνικών υπηρεσιών έχουν φορτσάρει από αρχές του μήνα! Γίνεται ανάπλαση πεζοδρομίων, σουλουπώνεται και ομορφαίνει η πλατεία Ελευθερίας, αλλάζονται και τοποθετούνται και νέες πινακίδες σήμανσης. Αυτό που θέλω να τονίσω σε αυτό είναι ότι πρέπει και όλοι μας, άσχετα με την οποιαδήποτε επέμβαση του Δήμου, να σεβόμαστε τον χώρο και το περιβάλλον και ούτε να το χαλάμε αλλά ούτε και να πετάμε τα σκουπίδια μας οπουδήποτε. Δεν μπορεί να μας ακολουθεί ένας υπάλληλος καθαριότητας για να μαζεύει τα σκουπίδια μας. Θέση τους είναι αυστηρά και μόνο ο κάδος. Και για να προλάβω και κάποιους ετοιμόλογους, αν δεν υπάρχει, τότε ας το πάρουμε μαζί μας ώσπου να βρούμε».\nΟλοκληρώνοντας «θέλω να τονίσω για άλλη μια φορά πραγματικά ότι όσο και να προσπαθεί ένας μόνος του είναι αδύνατον να λειτουργήσει σωστά, όλοι μαζί και ο καθένας ατομικά θα τα καταφέρουμε! Ήδη έχουν ξεκινήσει και γίνονται έργα για την ανάπλαση της πόλης,αν εμείς οι πολίτες δεν προσπαθήσουμε να τα προφυλάξουμε αυτά τα έργα και να βοηθήσουμε στο επόμενο βήμα τότε είναι αδύνατον».\nΠοιός είναι ο Θύμιος Κυρίτσης;\nΟ κ.Κυρίτσης είναι ένα αιρετό μέλος του νέου Δημοτικού Συμβουλίου με το συνδυασμό «Περήφανη πόλη» του κ. Ευθύμιου Καραΐσκου. Είναι ένας νέος με όνειρα και στόχους τόσο για την συνοικία στην οποία γεννήθηκε και μεγάλωσε,όσο και για την πόλη του τη Λαμία. Ο Θύμιος σπούδασε στο Swansea της Ουαλίας Πολιτικός Μηχανικός,βέβαια τον κέρδισε ο τομέας του τουρισμού αφού από μικρός είχε αυτό το ερέθισμα λόγω της οικογενειακής του επιχείρησης. Μετά την ολοκλήρωση των σπουδών του επέστρεψε στη Λαμία και ασχολείται με την οικογενειακή επιχείρηση του το Ξενοδοχείο «Αθηνά«.\nΠροηγούμενο άρθροΚαταγγελία αναγνώστη: Αυτοκίνητο του Δήμου Λαμιέων «ανέβαινε ανάποδα» τον δρόμο.\nΕπόμενο άρθρο Θεόδωρος Π. Δημόπουλος: «Το μέλλον των δομών περνάει και σηματοδοτείται μέσα από την ύπαρξη νέων διαταγμάτων»\nΝέες κλοπές σε οχήματα προστέθηκαν στις κατηγορίες που βαραίνουν τους δύο ανήλικους Έλληνες στη Λαμία


Το cocktail delivery app, Flask παρουσιάζει το «House of Flask»\n11 Νοεμβρίου 2019 | Επιχειρήσεις\nΈνα νέο στέκι στη Κηφισιά σε περιμένει.\nΗ πρώτη cocktail delivery εφαρμογή της Αθήνας, Flask App, εγκαινιάζει το νέο σπίτι του που ακούει στο όνομα «House of Flask» προσκαλώντας όλους τους χρήστες της εφαρμογής να γνωρίσουν από κοντά την αντισυμβατική του διάθεση.\nΤο «House of Flask», η νέα προσθήκη στην Κηφισιά, είναι ένας ανοιχτός χώρος με πολλαπλές δυνατότητες και λειτουργείες καλύπτοντας μερικές από τις βασικές ανάγκες της σύγχρονης καθημερινότητας. Πρόκειται για ένα all day space με διπλή υπόσταση!\nΈνας νέος, μοναδικός χώρος να εργαστείς: Πάρε το laptop σου και έλα να δουλέψεις. Μπορείς να γίνεις μέλος της οικογένειάς του House of Flask με μία μηνιαία συνδρομή για να έχεις τη δική σου θέση στο flask workspace και να απολαμβάνεις και extra προνόμια! Ποιος ξέρει; Μπορεί μέσα στο σπίτι να «ζωντανέψει» και μία επόμενη startup!\nΈνα νέο στέκι σαν το σπίτι σου για να αράξεις after work ή τα σαββατοκύριακα με τους φίλους σου ή την οικογένειά σου απολαμβάνοντας τον καφέ σου ή τα κοκτέιλ από το μενού του Flask που ήδη γνωρίζεις! Καθημερινά από τις 19:00 και μετά η μουσική δυναμώνει, ενώ οι αναπαυτικές πολυθρόνες και τα πουφ φτιάχνουν ένα σκηνικό που φαντάζει ιδανικό για να χαλαρώσεις με την παρέα σου. Το Σαββατοκύριακο από τις ΧΧΧ – ΧΧΧ βάλε τις φόρμες σου και έλα για ένα healthy πρωινό ή ιδιαίτερα σνακ!\nΤο σπίτι του cocktail app Flask είναι επίσης διαθέσιμο για εταιρικές κλειστές εκδηλώσεις με αμέτρητες δυνατότητες. Οι «flaskers» μπορούν να σχεδιάσουν για σένα εξειδικευμένες παροχές και επιλογές με βάση τις ανάγκες σου για ένα εξαιρετικό αποτέλεσμα που θα κάνει τη διαφορά.\nΈλα να δεις από κοντά την ομάδα του flask και το μέρος απ’ όπου ξεκινούν τα cocktails που έρχοντα στο σπίτι σου.\nflask- House of Flask